Corrupció – CGTCatalunya\nL’oficina antifrau investiga L’ÀMB\nL’acurada gestió dels diners per part d’una institució pública és un dels principis que regeixen el procedir de les Administracions. Si més no, hauria de ser així. Però en el cas de la concessió de subvencions sovint s’han fet servir per captar adhesions o pagar favors a determinades associacions o organitzacions. Allò que se’n diu clientelisme.\n29/10/2019 - 17:54:43\n21/03/2019 - 22:14:30\n– Cada cop sembla més evident la corrupció i amiguisme des de la DGAIA i partits polítics en el govern cap a certes Fundacions del Tercer Sector Social que treballen amb infància, fet que ve de lluny i no és una denúncia nova. La fórmula establerta per donar aquestes adjudicacions des dels pressupostos públics, segueix igual, i malgrat les denúncies demostrades de com algunes d’aquestes fundacions tenen ànim de lucre i gerents amb sous de més de 100.000€, no es fiscalitzen ni existeix cap control públic de les desenes de milions d’euros que se’ls dóna. Recordem que la DGAIA dóna en aquestes Fundacions per l’atenció i cura de la infància protegida entre 3.500€ i 5.500€ per mes i infant, depenent del tipus de Centre Residencial i característica del nen/a.\n13/02/2019 - 17:31:33\n25/05/2018 - 00:39:04\n21/03/2018 - 10:00:00\n– Les portes giratòries existents entre alts càrrecs del Departament d’Afers Socials i Famílies, partits polítics al govern i fundacions del tercer sector, tal i com queda novament demostrat en la incorporació laboral del Sr. Calvo a la Fundació Plataforma Educativa: un conglomerat d’empresa-fundació que ha aconseguit més del 80% dels nous concursos públics per gestionar centres de menors pels propers 8\n10/01/2018 - 10:30:00\n11/08/2017 - 19:08:57\nCGT i CUP Poble Actiu porten a Antifrau un presumpte cas de corrupció, assetjament laboral i sexual a la Diputació de Barcelona\nDes de fa un any des la secció sindical de la CGT de la Diputació de Barcelona i la CUP Poble Actiu a la Diputació de Barcelona hem treballat per tal d’esbrinar que havia passat a l’Àrea de Relacions Internacions de la Diputació de Barcelona. Així doncs, després de les eleccions municipals de 2011 Convergència i Unió va modificar substancialment les polítiques de cooperació al desenvolupament a la seva arribada a la institució de la mà de Jordi Castells Masanés, Director de Relacions Internacionals i màxim responsable dels fons de cooperació al desenvolupament de la Diputació de Barcelona.\n07/06/2016 - 13:28:44\nEl conseller Rull ha assumit aquest dimecres al Parlament davant la Comissió de Medi Ambient i Sostenibilitat algunes de les irregularitats que apareixen a l’informe de l’Oficina Antifrau sobre la gestió del servei públic d’ATLL arran d’una denúncia de la CGT.\nUna multa de 4 milions d’euros a ATLL és el preu que el conseller i el seu equip jurídic han posat a irregularitats com ara l’encreuament de factures per uns serveis que no havien estat autoritzats pel govern, o la no convocatòria del representant del Govern als consells d’administració d’ATLL.\n12/05/2016 - 00:41:02\nSindicalistes alliberats per empreses públiques amb no se sap quina finalitat; sindicats que reben la seva part del pastís amb cada ERO que s’ha produït en aquest país, (ERO que ells signen en una suposada defensa dels treballadors); liders sindicals en els consells d’administració; sindicalistes amb targetes black de Caja Madrid; el famós cas del sindicalista miner asturià; en fi, sindicats al servei de la Patronal ( tots els sindicalistes que van donar la seva vida per aconseguir uns drets ara lapidats es regiren en les seves tombes). Es nota que no els han preguntat als treballadors, que cada vegada tenen una situació més precària. Això, per descomptat, elsque tenen treball.\n03/05/2016 - 19:51:57\nDenuncien que el cas CAP Muralles pot ser “la punta de l’iceberg” d’un entramat d’irregularitats en la sanitat tarragonina\nCUP, MC, SATSE i CGT denuncien que el cas CAP Muralles pot ser “la punta de l’iceberg” d’un entramat d’irregularitats en la sanitat tarragonina.\nLes organitzacions asseguren que els continguts de la investigació de la Guàrdia Civil apunten quela concessió del centre d’atenció primària a l’empresa Muralles Salut SLP rebel•la l’existència de conflicte d’interessos dels gestors d’entitats sanitàries públiques vinculats alhora a entitats privades de la província de Tarragona\nLa Candidatura d’Unitat Popular (CUP) de Tarragona i els sindicats Metges de Catalunya (MC), Sindicat d’Infermeria SATSE i Confederació General del Treball (CGT) han comparegut aquest dijous 21 d’abril davant els mitjans de comunicació per donar coneixement de la denuncia interposada a la Fiscalia Provincial de Tarragona per presumptes irregularitats en l’adjudicació de la gestió del Centre d’Atenció Primària (CAP) Muralles ala societat Muralles Salut SLP. Les quatre organitzacions consideren que el procés podria ser una “fosca maniobra” per afavorir els interessos personals dels administradors d’entitats de salut de titularitat privada de la província.\n23/04/2016 - 17:05:42\n10/04/2016 - 15:30:00\nEl 2011, S. Vitali, J.B. Glattfelder i S. Battiston, van publicar un article de gran importància, no només molt citat, sinó molt llegit: ‘The network of global corporate control’ (PLOS ONE, 26 d’octubre de 2011) on van exposar els resultats d’una recerca gegantesca, realitzada a l’Escola Politècnica de Zuric, sobre la relació entre els propietaris de les més grans empresesdel món.\n04/04/2016 - 14:13:27\nIndicis de tràfic d’influències en la contractació a TMB arran d’una denúncia de CGT\nL’AUDIÈNCIA PROVINCIAL DE BARCELONA APRECIA INDICIS DE TRÀFIC D’INFLUÈNCIES EN LA CONTRACTACIÓ A TMB.\nAdmesa a tràmit la denúncia de CGT – Bus de Barcelona per la contractació a dit de 4 familiars de sindicalistes d’UGT i SIT.\nLa contractació es va realitzar el mesde juliol de 2015 a Metro de Barcelona.\n29/03/2016 - 00:28:44\nLa investigació es deriva d’un informe que l’Oficina Antifrau va portar a la Fiscalia, arran d’una denúncia del sindicat CGT, que destapa factures suposadament encreuades entre almenys dues filials d’Acciona.\nLa Fiscalia de Barcelona investiga les presumptes irregularitats en la facturació entre la societat Aigües Ter-Llobregat (ATLL) i el grup Acciona per un delicte de falsedat documental. Segons fonts jurídiques, el ministeri públic va acordar obrir la setmana passada diligències d’investigació, inicialment per un delicte de falsedat documental, en la facturació de serveis d’ATLL Concessionària a altres empreses controladespel mateix grup Acciona.\n10/03/2016 - 15:07:39\nL’Oficina Antifrau recomana la rescissió del contracte d’ATLL CGC, SA amb la Generalitat i envia informe a Fiscalia Superior per possibles responsabilitats penals\nEs confirmen, i s’incrementen, els fets denunciats per la CGT de Catalunya\nAmb data 8 de febrer, l’Oficina Antifrau de Catalunya ha remés un informe on es constaten els fets denunciats per la CGT de Catalunya el 15 d’Abril de 2015. El volum econòmic malversat s’ha incrementat dels 7,5 milions d’euros de la denúncia fins a un total de 13,3 milions constatats per l’organisme antifrau.\n09/02/2016 - 20:26:56\nFRAU A ATLL: Acciona busca incrementar la factura de l’aigua. Roda de premsa per valorar el Dictamen favorable de l´Oficina Antifrau fruit de la denúncia de CGT\nRoda de premsa a les 18.30h del dimarts 9 de febrer a Via Laietana ,18 9a Planta de Barcelona\nL’Oficina Antifrau recomana la rescissió del contracte d’Aigües Ter-Llobregat amb Acciona i envia informe a Fiscalia Superior per possibles responsabilitats penals.\n09/02/2016 - 14:37:15\n30/11/2015 - 15:34:14\n29/10/2015 - 04:00:00\nLa CGT de Lleida va rebre de manera anònima un dossier amb documentació sobre un possible delicte de cobrament de Comissions il·legals que implica al senyor Joan Reñé, actual President de la Diputació de Lleida, quan aquest era President del Consell comarcal del Pla d’Urgell.\nTota aquesta documentació va estar lliurada a Fiscalia amb data de 18 de setembre,\n27/10/2015 - 19:59:45\nDesprés de l’obertura de les diligències prèvies de l’anomenat “Caso Madeja”, podem veure la presumpta trama de corrupció muntada entre l’empresa Fitonovo i altres entitats públiques entre les quals es troba ADIF. Es parla d’una gran quantitat de diners que surt dels pressupostos i va a caure a les butxaques d’alguns i al compte de resultat de Fitonovo. Si és cert, i les dades que s’aporten són força concloents, ens trobaríem amb una cosa que ja s’intuïa i s’ha denunciat moltes vegades, la malversació de diners públics, però a més també podríem veure les conseqüències del que suposa un model de ferrocarril privatitzat, en el qual els contractes públics flueixen sense control, atraient els diners públics a mans privades.\n16/10/2015 - 04:29:03\nEls partits catalans col·loquen com “assessors” a la Diputació de Barcelona a una vintena de polítics\nLa figura de l’assessor és una de les que més recels desperta en la política espanyola, pels nombrosos casos d’amiguisme de cònjuges, germans, nebots i altres familiars i amics que han sortit a la llum. S’entén que un assessor ha de ser un expert en una matèria concreta que doni consell a un responsable polític, però no sempre així. La Diputació de Barcelona és un cas paradigmàtic. Els partits catalans acaben de nomenar els primers 37 assessors polítics, però la majoria són dirigents de partit que o bé han perdut el seu escó i, per tant, el seu sustent, o són regidors en pobles petits o tenen càrrecsde partit.\n17/08/2015 - 10:35:06


USTEC critica la tornada presencial a les aules amb el protocol actual - Ràdio Estel\nInici » Actualitat » USTEC critica la tornada presencial a les aules amb el protocol actual\nUSTEC critica la tornada presencial a les aules amb el protocol actual\nEn una entrevista al Matí a Ràdio Estel, la portaveu nacional, Iolanda Segura, preveu que sortiran més sentències sobre el castellà a les escoles i demana a la Generalitat blindar la immersió lingüística.\nLa portaveu nacional d'USTEC, Iolanda Segura, s'ha mostrat indignada amb l'acord de tornar a les escoles amb el mateix protocol i sense cap canvi. "Si hem de posposar la tornada per posar un cert distanciament i fer cribratges, això és el que s'hauria de fer", ha apuntat. En una entrevista a 'El Matí a Ràdio Estel', Segura ha considerat que les mesures actuals per frenar l'expansió de la Covid-19 són insuficients i ha demanat "mascaretes FFP2, sistemes de ventilació addicionals o la reducció de ràtios".\n"L'any passat ens vam trobar que hi va haver tanta baixa laboral i confinaments, que ens vam quedar sense gent a les borses d'especialitats i això tornarà a passar perquè no som immunes. Si no es fa filtratge abans que eviti que persones positives accedeixin als centres, el virus es propagarà, serem un polvorí", ha alertat Segura.\n"Si no es fa filtratge abans que eviti que persones positives accedeixin als centres, el virus es propagarà. Serem un polvorí."\nIolanda Segura també ha criticat la "falta de resposta per part de les administracions" i ha alertat que les decisions "sempre les sabem per la premsa". Sobre les sentències del Tribunal Superior de Justícia de Catalunya que ordenen a fer el 25% de les classes en castellà, Segura ha comentat que "ens haurem d'acostumar perquè sembla que hi hauran més que han de sortir" i ha manifestat que "és una campanya contra la llengua i del català de fa segles".\nAquest dimarts, el Govern de la Generalitat ha anunciat que donarà suport jurídic a totes les escoles a directors i professors que vulguin defensar el model actual d'escola catalana davant la sentència del Tribunal Superior de Justícia de Catalunya que ordena a fer un 25% de castellà a les aules. Però Segura ha comentat que no l'entenen massa i ho considera contradictori.\n"Hi ha escoles que es declaren insubmises en aquesta sentència. Aquí el departament d'Educació haurà de dir que nosaltres assumirem la responsabilitat d'aquestes decisions i blindarem la immersió lingüística en l'àmbit normatiu i legislatiu. És el que no s'ha fet fins ara i per això tenim el que tenim".\nEntrevista a Iolanda Segura, portaveu nacional d'USTEC


Ja està enllestida la programació cultural del mes de setembre a Guardamar de la Safor - Diari Serpis\nJa està enllestida la programació cultural del mes de setembre a Guardamar de la Safor\nL’ajuntament i la Regidora de Cultura de Guardamar de la Safor han organitzat una programació pensada en la recuperació emocional del poble i del retrobament del veïnat amb un seguit d’activitats amb l’objectiu de reactivar, impulsar i donar suport al sector cultural, un dels més afectats per la crisi sanitària provocada per la COVID-19.\nPer tal de complir les mesures sanitàries establides pel govern, l’aforament de tots els actes serà limitat, l’espai utilitzat es distribuirà de manera que es complisca la distància de seguretat requerida i serà obligatori l’ús de les mascaretes per part dels i les assistents. També es disposarà de personal present en tots els actes per tal d’assegurar que es complisquen les mesures establides.\nDes de l’ajuntament demanen responsabilitat i bon fer per part de tots i totes les assistents. En cas de no compliment de les mesures establides,\nels actes posteriors podrien ser suspesos o ajornats per tal d’assegurar la salut de la població. “És cosa de tots poder gaudir dels actes programats”.\nAgenda Guardamar Setembre 2021\n12 setembre, diumenge 20:00 h: Monòleg “Soc Hiperactiva” amb Pepa Cases.\nGaudirem d’una vetlada divertida i al mateix temps reivindicativa amb marcat caràcter social. Tindrà lloc a la Plaça Carrer Nou d’Octubre\n17 setembre, divendres 17:00 h “Destil·lació de Plantes Aromàtiques”.\nDurant 3 hores es procedirà a la realització d’una pràctica de destil·lació de planta aromàtica. Una vegada obtinguts els productes d’aquesta es\npassarà a elaborar una crema cosmètica i un sabó. Així cadascun dels assistents s’emportarà dues mostres de productes elaborats amb olis\nessencials. Tindrà lloc a l’edifici de l’Ajuntament.\n18 setembre, dissabte 17:30 h “Coneix els Animals de la Nit”\n-17:45 h Recepció dels participants. Punt de trobada: Ludoteca municipal.\n– 18:00 h Berenar: xocolatada, coca dolça de sucre, etc.\n– 18:30 a 20:30 h Anem a peu al cementeri i xarrada sobre els animals de la nit que viuen a Guardamar.\n24 setembre, divendres 19:00 h “Cantacontes Musical Igualitari: La Caputxeta Valenta”.\nUn teatre musical inspirat des de la idea de la caputxeta que tots coneixem però modernitzant-la i canviant la seua història, de tal manera que lluita per aconseguir apoderar-la i aconseguir el seu somni on s’exposen diversos temes com és la IGUALTAT i la VIOLÈNCIA a més de fer entendre als xiquets i xiquetes que cal obrir-li les portes a amistats noves i no donar-los de costat (Assetjament escolar), tot molt dinàmic!\nArticle anteriorPolicia Local i Policia Nacional seran rigorosos en el compliment del toc de queda a Gandia\nArticle següentPer Falles respecta la diversitat sexual


Goigs i devocions populars: Per què veniu, Senyor? Poema del beat Pere Tarrés. Any 1937.\nPer què veniu, Senyor? Poema del beat Pere Tarrés. Any 1937.\nXI estació del Via Crucis: Jesús és clavat a la Creu\nEsglésia d'Err (Cerdanya francesa)\nPER QUÈ VENIU, SENYOR?\nPropter nostram salutem...\n1. Jesús, com pobre captaire\ntot sol va i pel món camina\nespellifat, las, peu nu,\ncercant amics, potser a tu...\nper calmar una set divina\nque l'abrusa i l'arbora\ni que el mina;\nque com febre engolidora\ni fa llanguir\nla dolça llum\nd'aquell rostre clar i diví.\n2. El front porta coronat\nper espines punxegudes,\nel seu cos tot llatzerat\nper cops, assots i caigudes,\nson mirar és de pietat\ni de profunda tristesa...\nimatge de la pobresa,\npidola la caritat\nd'ésser per tu estimat...\n3. D'aon veniu, tan cansat\ni amb els peus tot sangonents?\nApar, Senyor, que heu plorat\ni que heu sofert greus turments.\nVeniu de llunyes contrades\namb ànsia insatisfeta\nper retornar a vostra pleta\nles ovelles esgarriades.\nPerò, Senyor, no veieu\ncom s'esqueixa vostra carn\ni com regueu\na terra amb la vostra sang?\nI tot per un tros de fang!...\nBon Jesús, i quants fatics\npreneu pels vostres amics!...\n4. A què veniu entre els homes?\nÉs que us poden dar més glòria?\nNo sentiu ja la cridòria\nd'un poble irat\nclamant: "Sigui condemnat!"?\n5. A què veniu si us odien?\nUs manca felicitat?\ntots els homes d'un plegat?\nÉs que no hi ha prou grandesa\nen el vostre immens palau?\nÉs que us manca la riquesa\no bé al vostre cor la pau?\n6. No és possible això, Senyor!\nMes si el món és tan mesquí\nque de res pot dar ni un bri,\ndigueu-nos, el vostre Cor,\nque cerca aquí?\n7. Cerqueu una recompensa?\nCerqueu honor, poder? No.\nPerò, Senyor, si hom us llença\ni us ofèn sens compassió\nSenyor Jesús, què cerqueu?\n8. Per què veniu\nen aqueix món tan esquiu?\nPer què deixeu\nel soli de tot un Déu\ni us feu dels homes captiu?\n9. Dels homes, Bondat Divina?\nD'aquesta raça de feres,\nsense entranyes, que imagina\nmés vils de fer-vos sofrir\n10. Jesús: dels homes, dieu?\nD'aqueix poble faritzeu\nD'aqueix poble degradat,\ncovard, traïdor, amagat\ncom l'escurçó pels camins?\nD'aquesta pols mig podrida\npels cucs, raça maleïda,\nrosegada per l'orgull\ni la mentida,\nesmicolada en l'escull\nde tants vicis i passions,\nque ha menyspreat vostres dons,\nvostres preceptes burlat,\nque el vostre rostre ha escopit,\nus ha odiat en son pit,\ni amb la boca blasfemat?\n11. I malgrat tot, repetiu\nque pels homes veniu?\nPer què, per què, Bon Senyor?\nPerò, per amor a qui?\nPer tot el món pecador?\nPer tots els homes, per mi?\n12. Jesús meu, sembla follia\naquest amor tan fervent...\nÉs, Senyor, tan diferent\nd'aquell que pel món fa via!\nOh, Jesús meu,\nNi els turments us han fet por,\nni la creu,\nni l'odi esfereïdor\ndels homes, ni llur menyspreu.\n13. Jo em perdo en la immensitat\ndel vostre amor;\nm'apar espai de grandor\nen què l'amor tot plegat\ndels homes allí seria\ncom un àtom que es fondria\nen el foc abrusador\ndel vostre Cor...\n14. Com una volva menuda\nen l'esclat d'un raig de Sol\n—ja immòbil, ja moguda,\nja oscil·lant, prenent el vol—\nde claror és sempre amarada\nmes del tot cega a la llum;\n15. així està la meva ment,\nal davant del vostre amor.\nA voltes sent\nun subtilíssim perfum\nque arriba endins,\nmolt endins, trontolla el cor\nil·lumina nous camins,\naconhorta i endolceix,\nperò molt prest, com el fum\nendut pel vent,\n16. El meu cor pressent la llum\nd'aquest amor tan sublim,\nmes, Senyor, des de l'abim\non viu mon cor\nel cega tanta claror!...\nÉs tan migrat, Bon Jesús,\nel meu, d'amor,\ni de tanta mesquinesa\nal costat de la grandesa\ndel vostre, immens, infinit,\nque no comprenc tal llarguesa\nper un món tan envilit.\n17. Bon Déu, el meu cor sospira\ndel vostre amor...\nAleshores, Vida mia,\nqui apagar-ne podria\nel foc, de mon interior?\n18. Bon Jesús, per què no obriu\nsols una mica, el meu cor\naspre i esquiu?\nPer què permeteu, Senyor,\n19. Si embriagar-me podia\nen vostra font\ncom cérvol, d'amor ferit,\nja no cabria en mon pit\nres del món,\ni tot, Senyor, em diria\nmos amors on són...\nOh Bon Jesús, em voleu?\nJo també vaig desolat,\n- del Dr. Pere Tarrés, 19 de març de 1937 -


JA TENIM DISPONIBLE EL DUMPER TWINCA ES-800 A GRANOLLERS! - Vallesana\nEscrit a 11:24h in Nuevas incorporaciones\tper\tJudith Rodríguez\nJa podeu venir a veure l’exposició de la nova incorporació, el Dumper Twinca ES-800.\nEl dumper Twinca ES-800 és un potent mini camió bolquet amb volant extraïble que facilita la maniobra d’el camió bolquet fins i tot en condicions difícils.\nTé una capacitat de càrrega de 800 kg amb quatre rodes que el fan més fàcil de moure i rotar, la qual cosa és un gran avantatge quan les condicions de treball són petites i estretes. L’exclusiu volant que es mou cap endavant li permet moure per passadissos estrets sense l’ús de forces físiques. El dumper Twinca ES-800 presenta una conducció silenciosa completa i un ajust de velocitat continu. El dispositiu de seguretat al volant inverteix la direcció de desplaçament a l’activar-se perquè l’operador no corri perill de ser pessigat.\nEl dumper Twinca ES-800 facilita la jornada laboral per:


Els detalls de la realització del treball sobre l'aliment biotecnològic i el termini de presentació es comentaran a l'inici de curs. Es penalitzarà cada dia de retard en el termini d'entrega amb un 5% del valor del mateix, excepte causa de força major*. En l'avaluació única aquest treball NO serà recuperable.\n-No entrega del treball sobre l'aliment biotecnològic.\nEls estudiants que s'acullin a l'avaluació única estaran sotmesos als mateixos criteris de qualificació que s'han indicat per l'avaluació continuada. L'única modificació és l'eliminació de les sessions pràctiques i per tant la redistribució dels percentatges d'avaluació tal com es detalla a continuació:\n70% prova avaluació continguts (RECUPERABLE) (preguntes tipus test sobre les classes expositives).\n30% treball aliment biotecnològic (Per tal que el percentatge recuperable total de l'assignatura sigui del 70% com en l'avaluació continuada el treball NO serà recuperable en l'avaluació única).\n-Obtenir una qualificació de 5/10 en el global de l'assignatura i en la prova d'avaluació de continguts.\n-Presentar el treball sobre l'elaboració d'un aliment biotecnològic amb tots els apartats complets.\nS'afegeix als criteris anteriors el participar amb actitud positiva dels dos dies de pràctiques.\nAvaluació segons els criteris de l'avaluació única. Sols en cas que TOTS els grups hagin pogut completar les dues sessions pràctiques els estudiants podran seguir en l'avaluació continuada. La prova d'avaluació es realitzarà de manera virtual.\nAvaluació segons els criteris de l'avaluació única. Sols en cas que l'estudiant hagi pogut realitzar les dues sessions pràctiques podrà seguir en l'avaluació continuada, excepte en cas d'escenari de tancament en què s'aplicaran els mateixos criteris a tots els estudiants. La prova d'avaluació es realitzarà de manera virtual.


Finalitza, abans del previst per la bona acollida, la campanya Duros a 4 pessetes de Mollerussa Comercial - VilaWeb\nFinalitza, abans del previst per la bona acollida, la campanya Duros a 4 pessetes de Mollerussa Comercial\nÀ.Català, president de Mollerussa Comercial, lliurant els darrers molleuros de la campanya "Duros a 4 pessetes"\nDissabte va finalitzar la campanya “Duros a quatre pessetes” que Mollerussa Comercial havia engegat el 25 de maig i tenia previst que durés un parell de mesos. La bona acollida de la iniciativa que, literalment, canviava quatre euros per cinc molleuros (els diners per comprar en els establiments associats) ha fet que s’assolís el previst en menys d’un mes.\nGairebé han estat unes 1.000 persones que han fet el canvi d’euros per molleuros, en total 108.000 molleuros que suposarà una injecció directa de diners per als establiments de Mollerussa Comercial. Cal recordar que cada persona podia bescanviar fins a 100 euros per 120 molleuros, que no tenen data de caducitat.\nTan clients com associats s’han mostrat molt contents amb la iniciativa. Per una banda ajuda a reactivar el comerç, restauració i serveis de la ciutat, després dels gairebé dos mesos del tancament obligat per la pandèmia. I per altra suposa un estalvi important pel comprador amb un sistema directe.\nMollerussa també s’ha mostrat satisfet per la implicació dels associats en la campanya així com ha agraït a l’Ajuntament de Mollerussa, que assumeix part del a campanya, pel seu suport i col·laboració.


La presidenta de l’ADA entén que la societat andorrana és “tradicional” i no es marca un timing, perquè “els canvis s’han de fer pausadament”\nLa nova presidenta de l'Associació de Dones, Mònica Codina.\nActualitzada 15/11/2021 a les 06:28\nConeix bé l’Associació de Dones d’Andorra (ADA), d’on és sòcia des de fa més de quinze anys. Va ser ministra de Salut en el darrer govern de Marc Forne (2001-2005) i consellera al comú d’Andorra la Vella en el primer mandat de Conxita Marsol. Diu que porta la defensa dels drets de la dona i la igualtat de gènere a les venes i ara encara un nou repte: la presidència de l’ADA.\nQuina va ser la seva exigència a l’hora d’acceptar la proposta de presidir l’ADA?\nVaig dir que havíem de fer un equip molt transversal, perquè les desigualtats de gènere estan en tots els àmbits de la societat.\nQuin és l’eix central del pla estratègic que han dissenyat?\nLa llei d’igualtat de gènere que es troba en tràmit parlamentari. Dins d’aquesta, volem que se’ns reconegui com a associacions “feministes”, perquè ho som, i demanem que es faci referència al “departament d’Igualtat” i no al “ministeri d’Afers Socials”. Un altre tema central és l’educació, que és clau per canviar el futur. Treballarem en tots els àmbits.\nOn queda la despenalització de l’avortament dins el nou enfocament de l’ADA?\nPer molt complicat que sigui, aquest tema és igual d’important que els altres.\nCom encaixa en la societat andorrana?\nHem d’entendre que és molt tradicional, que els canvis s’han de fer pausadament, i que tenim un model institucional, el coprincipat, que té molts segles i que realment ens ha funcionat. Però també hem d’entendre que hi ha un Codi Penal que vulnera els drets de les dones.\nEs plantegen defensar l’avortament lliure?\nPodríem, perquè la dona ha de tenir aquesta llibertat. Tanmateix, entenent les circumstàncies que ens envolten, comencem pels tres supòsits bàsics, que són, fins i tot, drets humans.\nCreu que l’informe que va sol·licitar el Govern obre una escletxa per a la despenalització?\nÉs un pas més. Vol dir que està interessat a saber com podria actuar en aquest sentit. Ara bé, no ens ha agradat haver-nos-en assabentat per la premsa. La setmana que ve ens reunirem i sol·licitarem que se’ns lliuri perquè el volem veure i analitzar.\nEl 2013 va liderar una recollida de signatures a favor de la suspensió de l’embaràs. Com valora que hagin passat vuit anys per fer un pas més en aquest camp?\nEntenent la nostra societat, no ens posem timing. La qüestió és que els polítics comprenguin que s’ha de treballar, que s’hi posin i no l’aparquin per ser un tema delicat.\nQuin és el següent pas que cal seguir?\nL’institucional. S’ha de treballar i és responsabilitat dels nostres polítics. Demanem als partits que facin aquesta feina perquè com a Associació de Dones d’Andorra volem veure que en un futur no gaire llunyà la despenalització, d’almenys, els tres supòsits bàsics sigui una realitat al nostre país.\nTenen sobre la taula engegar una altra iniciativa com aquella?\nNo. Penso que les actuacions han d’anar cap a un altre sentit de fer pressió i treballar en l’àmbit internacional. I fer entendre als nostres polítics que aquest canvi pot ser-hi.\nÉs possible que la despenalització de l’avortament convisqui amb el coprincipat?\nSí. Quan es volen barrejar la ideologia i les creences amb els drets de les dones, no pot ser. Entenem que el nostre model permet que quan un copríncep no se sent còmode amb una llei, aquesta es pot tirar endavant si només la signa un d’ells, tal com es va fer amb la despenalització de la lligadura de trompes.\nEstaria disposada a sacrificar el model institucional?\nNo m’ho plantejo, perquè crec que l’avortament és possible sense el trencament institucional. Això sí, amb una bona negociació que no sé si serà d’un, dos o tres anys.\nCom s’entén aquesta defensa quan milita en un partit que hi vota en contra?\nCom a Mònica Codina, la meva posició ha sigut sempre la mateixa. Que militis en un partit o en un altre no impedeix que transmetis la teva manera de pensar. Jo no canviaré la meva opinió. La qüestió és fer entendre que això és possible.\nQuina imatge dona el Principat a l’exterior?\nNo és la imatge que voldríem. Hem de trobar-hi una solució.\nEl pla estratègic marca uns objectius de cara al 2025. Creu que s’haurà aconseguit legalitzar?\nHo veig possible, però espero que sigui abans!\nQuin missatge llença cap als homes?\nQue sense ells no aconseguirem mai la plena igualtat, perquè els necessitem. Les polítiques d’igualtat i la defensa dels drets de les dones és un tema de tots.\nEn eso te equivocas. Si Andorra es hoy lo q es, es gracias al coprincipe eclesiástico. Aprende la historia de Andorra, q osada es la ignorancia.\n#44 Senyora andorrana\nNo interessa ! va dir..No interessa ni als andorrans ni a Andorra.\nNo digui ruqueries !\nDoncs interessa a totes les andorranes, clar, si es que compten per alguna cosa.\nTu representes Andorra i els andorrans?\n#42 bon día\nEstic amb tu Monica al 100%100\n#41 No interessa !\nCarles va dir..Si això fos possible, millor ens aniria amb el Rei d' Espanya com a Coprincep\nNo interessa ni als andorrans ni a Andorra.\nHi ha gent que necessita el papa i la mama tota la vida per poder aixecar-se pel matí.\nHi han ciutadans adults que no necessiten a xupopters que buidin les seves arques.\nQue ningú s'ho cregui !!! va dir..Que ningú s'ho cregui això ! Si ens deixa el Copríncep Episcopal, també ens deixarà el Copríncep Francès. I no parlo de les maniobres que farà Espanya.\nNo ens ho podem permetre per cap concepte i menys per 4 activistes que volen l'avortament en una llei, quan tots sabem que la necessitat és perfectament coberta. La dínamica del PS, com sempre és destructora d'Andorra i per tant irresponsable !\nAl cas. Andorra té uns quants milers de pisos segrestats de ciutadans españols. I vull recordar als nostres amics que gràcies a la guerra fratícida española i catalana vàrem rebre nosaltres.\nCanòlich d'Aixirivall va dir..Santa Llúcia us guardi la vista a les dues.\nHo fa el meu metge referent i lo meu oculista.\nCanvi de copríncep va dir..Si el copríncep mitrat no s'ajusta als nous temps, és tant fàcil com nomenar un altre copríncep que no tingui aquest tipus d'impediments morals. Per exemple, el rei d'Espanya\nAquest és un comentari amb un missatge ocult. Aquell que molts polítics (no es sap amb quina base històrica exactament) diuen que lo rei español vindrà amb lo cavall blanc.\nNO US DEIXEU ENREDAR.\nJordi va dir..El Co Princep ha estat ben clar , es el nostre cap d estat pero es un home d esglesia i per tant no continuara mai sent el nostre cap d esta si s aproves l avortament. El Co Princep frances tambe va ser clar sense la figura del Co Princep episcopal no hi ha cap rao de continuar sent Co Princep tot sol. El que no ho vulgui entendre alla ell. Jo abans que res a favor senpre del Co Principat que ens ha permes ser i existir com a petit pais independent i lliurei a mes son les nostres arrels i la nostra identitat..\nLa teva llibertat la vàren guanyar els teus avantpassats. No va ser un miracle de cap sant copríncipesc.\nÉs la teva independència econòmica la que et permet ser sobirà.


Data del document 16/04/2013\nNúmero del document JUS/0890/2013\nNúmero de control 13112043\nRESOLUCIÓ JUS/890/2013, de 16 d’abril, de declaració d’utilitat pública de diverses associacions.\nAssociació Comitè Català per als Refugiats, Catalunya amb Acnur, núm. d’inscripció 25256, secció 1a, de la demarcació de Barcelona.\nAssociació Catalana de la Síndrome de Rett, núm. d’inscripció 15901, secció 1a, de la demarcació de Barcelona.


L'agència més aconsellable és l’AECAE . Aquesta agrupació integra les principals institucions especialitzades en l’organització de cursos escolars fora d'Espanya equivalents al Batxillerat i a l'Educació Secundària. Fan la preparació i tot el seguiment i ajuden a gestionar la convalidació dels estudis a la tornada.\nUna altra alternativa és passar per l’entitat ASF Intercultural . Els programes escolars d'ASF ofereixen la possibilitat d’anar a un centre escolar de caràcter públic, de viure amb una família i de participar en una sèrie d’activitats d’enriquiment intercultural. Per a participar-hi, cal tenir entre 15 i 18 anys i és possible triar la durada de l'estada entre 2, 3, 6 o 10 mesos a més de 20 països. També pots demanar beques pel programa escolar anual.\nSource URL: http://barcelonesjove.net/area/estades-estranger/estudiar-lestranger/eso-i-batxillerat


Desitjos | Blog de Francesc Sedó\nArxiu de la categoria: Desitjos\nAvui és 8 de març, el dia de la dona treballadora. En comptes de ser un dia com qualsevol altre, avui hem de recordar que les dones també treballen, també tenen els matexos drets que nosaltres els homes… si ho hem de recordar és perquè potser hi ha gent que encara no ho té clar. Fins quan?\nAquest matí, en obrir el facebook, he trobat una entrada d’en Carles Capdevila on compartia un conte de la Sònia Moll i m’ha agradat molt i crec que ve a explicar perfectament el perquè encara hem de recordar i remarcar els dies 8 de març. Perquè 8 de març és cada dia. Acompanyo l’entrada amb un dibuix d’en Joan Turu que il·ustra perfectament tot aixó.\nEl conte porta per títol: LA PRINCESA CAVALLER, i diu així:\nDoncs no. No totes les princeses tenen el cabell llarg, ni totes són rosses. No és cert. Podríem dir que totes són boniques, però no com tu et penses, no com ho has vist a les pel·lícules. Perquè suposo que és a les pel·lícules oi, que que ho has vist?, que les princeses són rosses i boniques i tenen el cabell molt llarg i sedós i duen vestits de gasa. Sí que és veritat que potser hauríem d’admetre que totes són boniques, però no així, saps?, no com tu et penses, no fràgils i etèries i volàtils. Algunes, saps?, tenen una bellesa rara, inquietant, obscura. Per això no podem deixar de mirar-les, i ens arrosseguen amb una força més obscura encara, com l’aigua negra del riu. Algunes princeses tenen una bellesa terrible que xucla l’ànima i la buida. Són boniques, d’acord, totes ho són. Però no totes són rosses, ni tenen el cabell llarg, i no totes tenen príncep, saps?, per ser princesa no cal que hi hagi un príncep.\nTambé he trobat un vídeo on l’autora ens l’explica:\nTant de bo aquest conte us pugui ser útil per a treballar amb el vostre alumnat (això va per la gent del món docent) i serveixi per a trencar esteriotips, idees preconcebudes, creences limitants i continuar construint un món just i igualitari.\nAquesta entrada va ser publicada a Adolescents, Contes, Desitjos, Educació, educacio emocional, Videos i etiquetada 8demarç, Acompanyar, Contes, Desitjos, Educació, Materials, Recursos, Vídeos el 8 Març 2016 per francescsedo.\nSi teniu canalla corrent per casa, segur que porten uns dies donant-li voltes a la carta que han d’escriure als reis. Amb això els anuncis de la tele els “ajuden” força, oi?\nDe tots aquests anuncis, aquest any n’hi ha un que m’ha cridat l’atenció pel missatge que ens transmet. És el d’Ikea, de ben segur que molts ja l’haureu vist. M’agrada molt com està fet i la idea que ens fa arribar:\nQuè necessiten, realment, els nostres fills i filles?\nAquesta demanda que fan els infants de l’anunci (segurament fruit dels publicitaris encarregats de la campanya) crec que no s’allunya massa de la realitat que viuen massa nenes i nens. Els nostres fills i filles ens volen a prop, ens necessiten en el seu dia a dia. Volen compartir estones amb nosaltres per explicar-nos les seves coses, per fer-nos pessigolles, per jugar junts i riure o enfadar-nos o fer-nos petons o anar al parc o a la muntanya o quedar-nos a casa o portar-nos la contrària o explicar-nos què han fet a l’escola i preguntar-nos què hem fet a la feina o…..\nNecessiten presència activa dels seus pares!!!\nNo n’hi ha prou en estar junts a casa i cadascú al seu racó: els petits a la tele o amb la tauleta o amb un mòbil jugant. Amb això no vull dir que no puguin fer-ho de tant en tant, però hem d’entendre que aquest recurs “fàcil” per a que el nen no molesti, convertir-lo en un costum és dolent per a ells i elles i també per a nosaltres. Els estem perdent, ens estem desconnectant del seu present, de les seves necessitats i de les nostres. Perquè el fet de tenir fills i filles ha estat una decisió nostra i n’hem de ser responsables!\nNo els podem “comprar” amb la joguina més fantàstica que hi hagi al mercat, i llavors desaparèixer del seu costat. Hem d’estar a prop seu i compartir plegats la vida.\nDesitjo un 2015 ple de temps per compartir amb els que estimem!\ni que sigui un desig per sempre….\nAquesta entrada va ser publicada a Desitjos, Familia, Videos i etiquetada Acompanyar, Família, Gestió del temps, Salut, Vídeos el 19 Desembre 2014 per francescsedo.\nEL VENEDOR DE SOMNIS\nAqui teniu un curt que ens convida a somiar, a lluitar per allò què volem, a creure en que podem arribar-hi.\nDesprés de veure que el congrès ha admès a tràmit la ILP sobre dació en pagament presentada per la Plataforma d’Afectats per la Hipoteca, confirma aquesta idea, oi?\nAquesta entrada va ser publicada a Desitjos, emocional, Videos i etiquetada Desitjos, Educació emocional, Vídeos el 13 febrer 2013 per francescsedo.\nEn aquests temps que ens toca viure, plens de sacrificis i de pessimisme oblidem la força dels petits gestos.\nAquest vídeo ens ho recorda. No cal fer grans gestes per a canviar el món, hem de fixar-nos en els que tenim més a prop i començar per aquí.\nDesitjo que acabem el 2012 amb esperança i empenta per agafar el nou any il·lusionats\nAquesta entrada va ser publicada a Desitjos, emocional, Videos i etiquetada Desitjos, Educació emocional, Vídeos el 21 Desembre 2012 per francescsedo.\nCategories Selecciona la categoria Adolescents (27) Articles (3) Coaching (71) Coaching Educatiu (24) Coaching per a Docents (25) Comunicació (13) Contes (21) Cursos (5) Desitjos (6) diari ara (1) Educació (57) educacio emocional (35) emocional (7) Exercicis (13) Familia (17) Grup (8) inteligencias multiples (2) Lideratge Personal (13) Llibres (12) Materials (18) Metodologia (3) Objectiu (2) PNL (6) Premsa (4) Propostes formatives (18) Uncategorized (1) Videos (22)\nArxius Selecciona el mes Mai 2019 (1) Octubre 2018 (1) Març 2018 (1) febrer 2018 (1) Desembre 2017 (1) Octubre 2017 (1) Setembre 2017 (1) Març 2017 (1) febrer 2017 (1) Desembre 2016 (1) Novembre 2016 (1) Setembre 2016 (1) Agost 2016 (1) Mai 2016 (1) Abril 2016 (1) Març 2016 (1) febrer 2016 (1) gener 2016 (1) Desembre 2015 (1) Novembre 2015 (3) Octubre 2015 (1) Abril 2015 (1) Març 2015 (1) gener 2015 (2) Desembre 2014 (1) Novembre 2014 (1) Octubre 2014 (1) Setembre 2014 (1) Agost 2014 (2) Juny 2014 (1) Abril 2014 (2) Març 2014 (1) febrer 2014 (1) gener 2014 (1) Desembre 2013 (2) Novembre 2013 (1) Octubre 2013 (1) Setembre 2013 (2) Juny 2013 (1) Mai 2013 (1) Abril 2013 (2) Març 2013 (1) febrer 2013 (1) gener 2013 (2) Desembre 2012 (2) Novembre 2012 (1) Octubre 2012 (1) Setembre 2012 (2) Juny 2012 (2) Mai 2012 (1) Abril 2012 (1) Març 2012 (2) febrer 2012 (2) gener 2012 (2) Desembre 2011 (1) Novembre 2011 (1) Octubre 2011 (3) Setembre 2011 (1) Agost 2011 (2) Juliol 2011 (2) Juny 2011 (2) Mai 2011 (2) Abril 2011 (3) Març 2011 (5) febrer 2011 (4) gener 2011 (4) Desembre 2010 (5) Novembre 2010 (1) Octubre 2010 (3) Setembre 2010 (3) Agost 2010 (1) Juliol 2010 (3) Juny 2010 (5) Mai 2010 (10) Abril 2010 (1)\nLa persona emprenedora @etpxavier #2nguiaetpx #eie #emprenedoria


\t<Esports de pilota > Pilota> d'esquerra\nfr de la gauche\nDit del cop o del servei executat amb la mà esquerra.\nNota: En pilota valenciana i en les modalitats de mà de pilota basca no es juga mai de revés, sinó que sempre es colpeja la pilota amb la mà del costat corresponent.\n\t<Muntanyisme> d'expansió\nes de expansión\nfr à expansion\nDit de l'ancoratge o la part d'un ancoratge de fixació reforçada per mitjà d'un sistema de components mòbils que exerceixen pressió contra les parets de l'orifici en ser introduït a la roca.\nNota: Els ancoratges d'expansió són especialment adequats per a les roques dures i semidures.\n\t<Caça, pesca i tir > Tir > Tir amb arc> dactilera\n\t<Esports aquàtics > Natació sincronitzada> dalecàrlia\n\t<Escacs> dama\ndama, n f\nreina, n f\nCadascuna de les dues peces del joc en segon lloc d'importància, una de blanca i una de negra, que es mouen amb un desplaçament en línia obliqua seguint les diagonals o bé en línia recta seguint els rengles o les columnes.\n4016874 dangyo tok chigi\n4016873 dangyo tok jirugi\n\t<Twirling> dansa\ndansa, n f\nes danza, n f\nfr danse, n f\nModalitat de twirling que es caracteritza per un caràcter més coreogràfic que tècnic de l'actuació del twirler.


Felip Puig defensa ara els 130 km/h ! directe!cat\nPolítica Última actualització Dissabte, 19 de febrer de 2011 14:26 h\nConsidera que l'augment de velocitat en algunes autopistes és de 'sentit comú' i que els qui la critiquen tenen 'una visió tancada'\nFelip Puig ha respost les crítiques sorgides per la proposta del Govern d'augmentar el límit de velocitat a 130 quilòmetres hora en alguns trams d'autopista. Considera que els recels per part de polítics com el cap de la Dirección General de Tráfico (DGT) indiquen una 'visió tancada' i ha afegit que fins ara s'havien imposat mesures 'carregades de fonamentalisme i un cert dogmatisme'. 'És evident que el retorn del sentit comú i d'una certa lògica genera debat', ha raonat Puig en una visita a l'Institut de Seguretat Pública de Catalunya (ISPC), on ha demanat als cossos de seguretat l''adaptació' davant de possibles retallades pressupostàries, tot i que ha assegurat que els sous estan garantits.\n130km/h, autopistes, Felip Puig, Laia Ortiz, velocitat\nDes d'ICV, Laia Ortiz s'ha pronunciat sobre l'augment de velocitat a les autopistes, i ha assegurat que no entén l’objectiu d’aquesta proposta. “No entenem quin és l’objectiu, el córrer més perquè? Perquè hi hagi més accidents, perquè augmenti la mortalitat a les carreteres, perquè es consumeixi més benzina, és que no sabem quin es objectiu”, ha dit la diputada ecosocialista alhora que ho ha qualificat de “greu irresponsabilitat perquè costa canviar els hàbits de la ciutadania i aquest el canvi de la velocitat per la prudència es pot veure malmès per la irresponsabilitat del conseller Puig”.\n19 de febrer de 2011, 20.37 h\nPer cert Joan, aquest és tot el teu argument? Doncs llavors per què hem de fer servir els intermitents? I per què no deixem aparcar a tot arreu, no? posats a fer, per què no treuen els semàfors, si no fan més que coartar la llibertat dels pobres ciutadans esclavitzats per l'esquerra radical? De fet, per què no deixen anar sense carnet? o sense assegurança? De fet, per què no ens deixen anar amb una excavadora a 200 per hora contra direcció?? De fet, per què existeix el concepte de co... Llegir més\n19 de febrer de 2011, 20.30 h\nHan estat set anys criticant el dogmantisme i la frivolitat d'ICV i fent gala i ara, quan tornen a manar, demostren que ells són els més dogmàtics, extremistes, radicals i eixalabrats de tots, amb mesures únicament ideològiques, més properes a la revenja que a la racionalitat que exigeix la gestió de la cosa pública. El Sr. Puig em preocupa, la seva deriva ideològica i autoritària és realment preocupant.\n19 de febrer de 2011, 19.00 h\nNomés 130 km/h? Sr Puig siga valent i deixe sense cap límit la velocitat en autopistes. L'esquerra reaccionària i conservadora pot anar en bicicleta, en burro o a peu. La gent normal volem progressar.\n19 de febrer de 2011, 15.12 h\nLa dreta sempre actua igual, devant una enorme cagada la millor defensa és un fort àtac. Als seus els agrada la xuleria i malgrat que això signifiqui mes accidents mortals i altres inconvenients..tiren avall i que ens donguin a tots pel sac.\nel Puig és un sapastre.\nEn molts cercles d'opinió aquest nou govern de CiU ja l'anomenen el govern dels pitjors i el pitjor govern de tots. Només saben retallar i posar-se xulos mentre a Andalusia i a Madrid ja han avisat a Madrid que no pensen rebai... Llegir més


Aïllament Tèrmic de façanes i terrats C/. Vicente Ferrer, nº 6 (El Prat) | Arquitectura técnica Torre de la Creu\nAïllament Tèrmic de façanes i terrats C/. Vicente Ferrer, nº 6 (El Prat)\nRehabilitació i millora de l'eficiència energètica de les façanes principal i posterior d'un edifici plurifamiliar de planta baixa + 3 plantes pis + planta àtic, amb un total de 13 habitatges i dos locals comercials, situat al carrer Vicente Ferrer, nº 6 del municipi de El Prat, a la comarca del Baix Llobregat, província de Barcelona.\nLa intervenció a les façanes de l'edifici, consisteix en l'aplicació d'un SATE en tota la seva superfície, de la marca STO, amb una capa d'aïllament tèrmic d'espessor mig de 4 cm. Aquesta intervenció millora el comportament tèrmic del parament, reduïnt el consum energètic dels habitatges del edifici i per tant les emisions de CO2, produïdes per aquest concepte. (Per més informació sobre el material o sistema clicar aquí: STO).\nEl terrat general de l'edifici, també s'intervè per evitar filtracions al interior de l'edifici, substituint la capa d'impermeabilització.\nLes obres realitzades en aquesta intervenció van tenir una subvenció del Consorci Metropolità de l’Habitatge amb numero de expedient RHB14_2014_366, per la rehabilitació constructiva i la millora de la eficiència energètica de l’edifici, dintre de la convocatòria d’ajuts de l’any 2.014


NATACIÓ JOAN PELEGRÍ : El primer dia a punt d'acabar-se\nEl primer dia a punt d'acabar-se\nAhir al final va ser una nit llarga. Algunes de les grans de sincro van voler recordar una tradició establerta l'any passat i van sortir a córrer una estona en pijama per agafar ganes de dormir. Per altra banda, també algunes de les petites de sincro i de natació no aconseguien dormir i entre totes plegades van tenir a alguna entrenadora en dansa fins passades les 2.30 de la nit! Això sí, aquest matí no hi ha hagut cap problema per aixecar-nos a l'hora.\nEl primer dia d'entrenaments ha començat a les 7.30 del matí. L'esmorzar ha anat bé i tot seguit els de natació han anat cap a la piscina a entrenar i les de sincro hi han anat més tard, després de córrer una horeta per la rambla.\nA l'hora de dinar estaven tots afamats i l'arròs i el pollastre no han durat gens als plats!!\nPer la tarda els nens grans de natació han entrenat una estona més amb la Mar, i els petits han estat fent jocs i circuits amb l'Edu.\nLes de sincro han fet algun joc, entrenament fóra de l'aigua i un parell d'hores més d'entrenament a la piscina.\nA les 9 de la nit ja estàvem tots dutxats i a punt per a sopar. Una amanida de pasta i unes salsitxes amb patates fregides i KETCHUP (que no falti!) han sentat de meravella a tots els nostres nedadors i nedadores.\nAra, després de jugar una estona davant de l'alberg, ja és hora d'anar a dormir. Esperem que aquesta sí que sigui una nit tranquil·la.\nUna abraçada a tots els papis dels vostres nens i nenes que ja us enyoren.


Picadora de carn manual fundició Nº 8 | Gadgets & Cuina\nPicadora de carn manual fundició Nº 8\nAmb aquesta picadora de carn manual inoxidable aconseguiràs magnífics resultats en les teves preparats amb carn.\nSi ets un autèntic carnívor aquesta picadora t'ofereix una manera fàcil d'elaborar carn picada per fer hamburgueses o filets.\nCompta amb fixació brida, reixeta estàndard Ø 6,5 mm i un rendiment per minut de 0,7 kg.\nUna autèntica meravella amb un disseny de ferro fos durador i molt vistós que lluirà perfecta a la teva cuina!\nPicadora de carn manual fundició Nº 8?


Lodewijk van Blois - Viquipèdia, l'enciclopèdia lliure\nLodewijk van Blois\nLodewijk van Blois (Donstiennes, 1506- Liessies, 1566) també conegut pel seu nom llatí Ludovicus Blosius. Monjo i abat de l'orde de Sant Benet, reformador i escriptor espiritual vinculat a la tradició mística renano-flamenca.\n(fr) Louis de Blois-Châtillon\noctubre 1506 (Gregorià)\n7 gener 1566 (Gregorià) (59 anys)\nLodewijk van Blois va néixer als Països Baixos del sud. Fill d'una família aristocràtica, ser patge i amic del futur emperador Carles V d'Alemanya. Va entrar a l'orde de sant Benet als catorze anys. L'any 1530 fou nomenat abat del monestir de Liessies. Malgrat les pressions de l'emperador per tal que se li concedís l'arquebisbat de Cambrai va restar en el seu monestir, on va restablir la regla de sant Benet, dedicat a la composició d'obres devocionals.\nCom a mestre de vida espiritual destaca per la seva claredat i pel seu caràcter pràctic, més que per ser un teòleg sistemàtic. S'inspira en la Sagrada Escriptura, en sant Agustí, sant Gregori i sant Benet. Blosius va escriure la seva obra en llatí, però va ser traduït a la majoria de llengües europees i va exercir una gran influència. La primera etapa de la seva obra està molt encaminada a la reforma de la vida monàstica. Les obres posteriors, no pensades exclusivament per als monjos, estan dedicades al desenvolupament de la vida interior. Els seus texts més coneguts són: Speculum Monachorum. Canon seu Regula vitae spiritualis. Enchiridion parvulorum. Institutio spiritualis. Consolatio Pusillanimium Sacellun Animae Fidelis A finals del segle XVIII, Josep de Calassanç Padró, monjo de Montserrat va fer una versió catalana d'una obra de pietat de Blosius dirigida a un públic general.\nBlois, Louis de. Introducció i traducció de Josep de Calassanç Padró. Explicació de la passió de Nostre Senyor Jesu-Crist. Barcelona: Joan Francesc Piferrer, ca 1800.\nObtingut de «https://ca.wikipedia.org/w/index.php?title=Lodewijk_van_Blois&oldid=24264874»\nDarrera modificació: 25 jul 2020 a les 21:52\nLa pàgina va ser modificada per darrera vegada el 25 jul 2020 a les 21:52.


Espai Joves archivos - Aspanias\nJa sabem que als integrants de l'Espai Jove que es reunen cada cap de setmana per gaudir del seu oci, els agrada estar en contacte amb la naturalesa i quan poden aprofiten! Aquest dissabte…\nComentaris tancats a Espai Joves – Collserola 14/10\nEspai Joves ha gaudit de les festes de la Mercè!\nEspai Joves ha gaudit de les festes de la Mercè! El Dissabte 23 ens van moure's i ballar al ritme de la tabalada que va recórrer els carrers del centre de la Ciutat.\nComentaris tancats a Espai Joves ha gaudit de les festes de la Mercè!\nFesta Solidaria para celebrar el dia del Alzheimer\nAquest passat dia 16 Espai Joves va gaudir de la Festa “Solidaris amb l’Alzheimer al Parc de la Ciutadella”. Un any més l’AFAB va celebrar el dia mundial de l’Alzheimer amb…\nComentaris tancats a Festa Solidaria para celebrar el dia del Alzheimer


Dissabte d'hoquei amb Reus-Alcoy, Vendrell-Sant Cugat i Voltregà-Calafell\nEls reusencs i els vendrellencs, obligats a guanyar davant el seu públic després dels darrers resultats aconseguits. El Calafell, pels tres punts abans del derbi\nEls patins tornaran a rodar dissabte | Joan Alfons López\nSetena jornada de l'OK Lliga sobre la taula i ja apareixen les primeres urgències i necessitats per als equips del Camp de Tarragona. El Reus Deportiu rebrà dissabte a les 21.00 hores la visita del PAS Alcoy, el Vendrell jugarà a les 18.00 hores davant el Sant Cugat i el Calafell sortirà a la pista a les 20.15 hores a Sant Hipòlit de Voltregà.\nEl Reus no pot fallar\nEl conjunt entrenat per Jordi Garcia rebrà el PAS Alcoy amb l'obligació de sumar un triomf després de dos empats seguits a l'OK Lliga i tres encontres sense guanyar si es compta amb la Lliga Europea. Els roig-i-negres, que han deixat escapar quatre dels darrers sis punts jugats com a local, buscaran contra el cuer Alcoy un triomf que pugui permetre als del Baix Camp tornar a les quatre primeres posicions de la classificació. Els valencians han encaixat un mínim de quatre gols en cada partit i buscaran al Palau d'Esports un triomf que els permeti despertar del malson de l'OK Lliga 2018-2019. L'encontre comptarà amb l'arbitratge de Josep Antonio Ribó i Joel Garcia.\nEl Vendrell, a posar fi a la crisi\nEl Club d'Esports Vendrell vol posar punt final al pèssim inici de campanya sumant el primer triomf davant el Sant Cugat, conjunt acabat d'ascendir a l'OK Lliga però que es troba per damunt en la taula. Els homes dirigits per Gonzalo Medina, conjunt que disposa de la cinquena plantilla més jove del torneig, s'enfrontaran als més novells. Amb una mitjana de 21'9 anys, el Sant Cugat és l'equip més inexpert de la lliga i, tot i que només tenen dos punts, un d'aquests l'ha sumat contra el Liceo (3-3). Quelcom que comparteixen Vendrell i Sant Cugat són els registres defensius. Ambdós conjunts són els pitjors defensant i ja han encaixat 27 gols cadascú. Sergi Mayor i Raúl Burgos seran els responsables d'arbitrar l'encontre.\nEl Calafell busca el segon triomf fora del Baix Penedès\nEls jugadors entrenats per Jordi Esteva buscaran a la pista del Club Patí Voltregà endur-se el segon triomf com a forà de la temporada. Els verds són desens amb set punts i visiten el dotzè amb només cinc després de guanyar només un dels sis primers encontres. Aquest triomf va arribar, precisament, contra el Vendrell (4-1). Ara, un mes després, volen repetir alegria davant l'afició contra el CP Calafell. Els de Sant Hipòlit, entrenats per Francesc Linares, semblen haver despertat després del 'Tourmalet' i han sumat quatre dels últims sis punts en joc. El Calafell serà la seva prova per confirmar la reanimació de l'equip. Josep Gómez i David Godia seran els encarregats de dirigir el duel.


Callar també és mentir: Fideus saciants\nL'obsessió, per part d'alguns, d'atacar informativament els països de l'"eix del mal", els porta fins l'extrem de convertir una bona notícia en una dolenta. A "La Voz de Galicia" vaig llegir que "Corea del Nord desenvolupa uns fideus que retarden la fam". Sembla com si foren aquestes pastilles saciants que es venen ara per aprimar-se, i que el Govern nord-coreà els donara perquè, ja que no poden menjar, almenys que no noten fam.\nBé, els fideus en qüestió clar que retarden la fam, de la mateixa manera que si et fiques una barra de pa plena de botifarra. El que passa és que aquestos fideus tenen el doble de proteïnes i cinc vegades més greix que els fideus tradicionals. No és que retarden la fam, és que combaten la fam i la desnutrició. És una bona notícia per els milers de nord-coreans que pateixen desnutrició i per a milions de persones a tot el món que podrien beneficiar-se de l'extensió d'aquestos fideus. Segur que si hagueren desenvolupat aquest aliment els sud-coreans (o siga, els coreans bons), el titular haguera estat una altre ben diferent.\nPublicat per miquelet a 19:49\nEtiquetes de comentaris: Àsia, Manipulacions\nPerqué hem de diferenciar entre Països bons o dolents? Perqué no podem conviure tots en harmonia.. i compartir el que sobra amb els que no tenen? Digam cria i que tinc somnis de nena petita.. però.. és un somni prou coherent.. crec.. =)\nSalut, i a propagar els fideus =)\n6 de setembre de 2008 a les 17:27\nNo, no ets una somniadora. És allò que ens agradaria a més gent de la que t'imagines.\nTant de bo arribe el dia que hagem de distingir només entre bones i dolentes persones, independentment d'on vinguen.\n6 de setembre de 2008 a les 18:32\nSegur que si fossin els coreans del sud el titular seria diferent, estic d'acord amb tu.\nEm sumo al "somni" de què parleu. El dia que aprenguem a valorar les persones pel que són i no pel que tenen serà una revolució.\n7 de setembre de 2008 a les 0:28\nEls mitjans de comunicació decideixen quins països són els bons i quins els dolents. No m'agrada gens el sistema nord-coreà, sobretot pel que fa a la repressió, però no és ni de lluny pitjor que el saudí. Moltes vegades has vist tu notícies que critiquen els mètodes d'aquest Govern? Ens mostren quan el rei dictador queda amb el seu amiguet Joan Carles I per a passar el dia i fer negocis.\nI sí, cal caminar cap a aquest somni. Potser no arribem a ell, però seguint-lo segur que anirem en la bona direcció.\n7 de setembre de 2008 a les 12:42\nMoncho Pais ha dit...\nÉ de supor que os fideos estes coreanos estarán enchoupados de aceite a eito pra dar a sensación de fartura... porque se non non lle vexo eu moito xeito.\nMágoa de país. Que inútil e totalmente prescindíbel é o Kim Jong-il (김정일), preocupado máis da súa estatura ca do seu pobo...\n7 de setembre de 2008 a les 14:05\nColló sempre se'm fan interessants els teus posts. Els fideus nutritius dels Coreans i la tergiversació en mala notícia per part de la premsa..molt bo..saludus\nNo hi ha de que.. tu em comentes sempre... =)\nVull estudiar.. si puc i arribe Enfermería. espere.. =)\nI si, viure amb aquest somni al cap tampoc deu ser tan dolent..\n8 de setembre de 2008 a les 18:09\nAixò de la política i de l'eix del mal i tota la pesca fa molta, molta ràbia. Salutacions\n8 de setembre de 2008 a les 20:44\nCuriosament, també passa el contrari: per alguns, tota notícia que vingui de Corea del Nord o Cuba, la presenten sempre en positiu\n9 de setembre de 2008 a les 19:10\nMiquelet, et vaig fer un comentari fa dies a aquest post. Deu ser que no havia posat bé les lletres. En fi, venia a dir que fa molta ràbia la propaganda que li fan a segons quins països si són o no de la corda. Tu ho expliques molt bé.\n12 de setembre de 2008 a les 13:46\nMONCHO PAIS: Bé, no es tractava de donar sensació de sacietat, sinó de alimentar a la població amb una major quantitat de proteïnes. És el mitjà de comunicació el que pretén negar el valor nutritiu d'aquest aliment.\nNOCTAS: M'agrada saber que et resulten interessants aquestos comentaris. També és un plaer llegir els vostres blogs. Sempre s'aprenen coses molt interessants i es prenen altres punts de vista.\nPRINCESA REVOLUCIONÀRIA: Si el teu somni és estudiar infermeria, segur que ho aconseguiràs. No soltes amb facilitat un somni. Això és una cosa molt bona.\nFRANCESC: Molta, molta ràbia. No perquè un país et caiga malament, tot allò que faça ha de ser dolent. Amb les persones fan igual. Si Carod-Rovira salvara a 20 xiquets de morir cremats a un incendi, ¿com creus que tractarien la notícia alguns mitjans? Segur que li traurien alguna cosa dolenta.\nNo és que no t'apareguera el comentari. És que me'n vaig anar de viatge, i el post on vaig avisar de la inactivitat temporal el vaig col·locar al blog equivocat. Disculpes per la meua torpesa informàtica.\nSALVA: Vaja, no sé si és una indirecta per a dir-me alguna cosa. Bé ja ho he dit en alguna ocasió. No és que em parega tot bé. És que per a parlar d'allò dolent, ja estan els mitjans de comunicació de masses. No m'agrada ser repetitiu. Simplement expose aquelles crítiques que em semblen injustes, sobretot, quan la tergiversació porta una càrrega intencional.\n14 de setembre de 2008 a les 18:43\nEl cardenal i les lleis\nAjudar a les dones\nRètols i llengües\nCentrals nuclears i canvi climàtic\nEl "no nacionalisme"


El proper dimarts, el Ballet de Moscou presentarà l'espectacle El Trencanous al Teatre Casal de Vilafranca del Penedès, amb les entrades exhaurides - xeCat\nEl prestigiós Ballet de Moscou omplirà de màgia i color el Nadal penedesenc, amb una de les tres úniques actuacions que realitzarà a Catalunya, dins la gira que els durà a ciutats com ara Bilbao, Tenerife , Màlaga o Mallorca.\nAquesta és una de les obres de dansa clàssica més vistoses en termes escenogràfics, de vestuari i de caracteritzacions. També compta amb el valor afegit d’una musicalitat que reflecteix les influències d’altres cultures.\nUns solistes excepcionals\nLa companyia disposa dels ballarins solistes Ekaterina Bortyakova i Akzhol Mussakhanov. Tots dos intèrprets han realitzat unes trajectòries professionals gairebé paral·leles que els han dut a ser solistes al Teatre Estatal de Ballet i Òpera de Tartària, a Kazhan, i a ser ballarins principals al Ballet Swansea Russe al País de Gal·les.\nTots dos són solistes del Ballet de Moscou i amb aquesta formació han realitzat gires pels Estats Units, Holanda, Alemanya, Àustria, Bèlgica, Dinamarca, Suècia i Noruega.\nEtiquetes:\tVilafranca del Penedès, Vilafranca, Nadal, La Principal, ballet


7 amaniments d'amanides classificats pel seu recompte de calories - Estil De Vida\nPrincipal Estil De Vida Lloc Bloc Notícies\nPer què hauríeu de repensar el vostre amaniment d’amanides preferit\nEls adobs per a amanides són tan saborosos i divertits, i l’amanida és un dels menjars més saludables que es poden menjar. Què podria sortir malament, oi? La gent recorre a les amanides per aprimar-se, aconseguir alguns greens a la dieta, menjar sa o sentir-se bé.\nNo obstant això, molts dels adobs populars per a amanides, sovint per millorar el seu gust, contenen una gran quantitat de calories i greixos. Si mengeu una amanida, també podríeu saber què hi poseu. Aquí teniu alguns amaniments populars que probablement us faran replantejar aquell aperitiu d’amanides Cèsar:\n7. Amanida Cèsar\nL'amaniment César no és la millor opció. Tot i que és un clàssic com a aperitiu, pot acumular més calories que un menjar real. Té 158 calories i 16 grams de greix en només 2 cullerades. Si no podeu deixar de demanar aquesta amanida, recordeu que una mica fa un llarg camí.\n6. Oli i vinagre\nAquest apòsit és el pitjor que s’utilitza si observa la cintura. En només 2 cullerades, en té 144 calories i 16 grams de greix. Tot i que l’oli es considera un bon greix, recomanaria canviar aquest adob per vinagre vell i senzill.\nquantes unces en una bossa de patates fregides\n5. Formatge Blau\nL'amanida de formatge blau tampoc és saludable, tot i que el formatge blau és conegut pels seus beneficis per a la salut. Amanida d'amanida de formatge blau té 140 calories i 14 grams de greix en només dues cullerades. Per evitar apilar les calories, esmicoleu un parell de trossos de formatge blau a la vostra amanida per obtenir encara el sabor.\nL’amaniment d’amanides italianes és una elecció que és una mica més lleugera en calories. Té 130 calories i 13 grams de greix. Tot i això, recomanaria una mica de llimona i mel per obtenir aquest sabor dolç sense calories.\n3. Mostassa de mel\nLa mostassa de mel és un altre amaniment cremós que no farà que la vostra amanida sigui més sana. Té 130 calories i 11 grams de greix en 2 cullerades. Una bona alternativa és l’hummus per obtenir encara aquesta textura cremosa.\n2. Vinagreta Balsàmica\nFoto d'Abbie Ginis\nLa vinagreta balsàmica tampoc no és la millor opció. La 'vinagreta' té 120 calories i 12 grams de greix en només 2 cullerades. Per obtenir encara el sabor del balsàmic, canviaria la vinagreta per vinagre balsàmic, que afegeix una ratlladura i un en comptes de crema i greix.\n1. Mil illa\nAquest apòsit té 118 calories i 11,2 grams de greix. En lloc d'això, podeu fer servir iogurt grec per reduir les calories i, tot i així, obtenir aquest sabor cremós.\nAlguns amaniments saludables per a amanides amb poques o nul·les calories inclouen: esprémer una llimona, escórrer mel per obtenir aquesta dolçor, vinagre de sidra de poma, balsàmic o vinagre de vi. Però si tu realment no podeu renunciar a l’amanida Cèsar, podeu triar els adobs “baixos” o “baixos en greixos” i, tot i així, gaudir de la vostra amanida.\nAquests 10 restaurants serveixen les millors ostres de Nova Orleans\nPer què la maionesa polonesa és com cap maia que mai heu tastat?\non obtenir gelats de nitrogen líquid\nquant val la vinagreta balsàmica?\nquin tipus de vi blanc és millor per cuinar


El compte enrere pel planeta (28/8/2015) :: VPLANSPERIODISTA.WEBNODE.CAT\n> Pàgina d'inici > El compte enrere pel planeta (28/8/2015)\nEl compte enrere pel planeta (28/8/2015)\nLaudato si és un document redactat amb una gran dosis de llibertat pel Papa Francesc, l’argentí d’origen piemontès que lidera l’Església catòlica i compte amb milions de seguidors arreu del món. Aquest document (https://www.tarraconense.cat) és una detallada exposició de la situació a la que estem conduint el planeta, tant des de la perspectiva ambiental com social, i en aquest sentit, sembla que vagi més dirigit a tothom que no pas als cristians catòlics.\nLa reflexió d’una de les persones més ben informades del món, sense ésser alarmista, és molt preocupant: ens estem abocant, tots plegats, a un abisme del qual no en sortirem ben parats! Però entre tants documents pessimistes i catastròfics entorn del canvi climàtic, aquest és el primer que enfoca aquesta qüestió des d’una perspectiva humana, ja que en cap cas enfronta el provenir de la humanitat amb la salvació del planeta. Ben al contrari, pel pontífex són una mateixa matèria (“la creació”) sotmesa a les mateixes vicissituds, i per a la qual cal donar-hi tota la dignitat i importància que es mereix: respectar les persones amb condicions de vida dignes també suposa respectar els ecosistemes, la biodiversitat o l’aire que respirem.\nEntre les accions concretes que esmenta, algunes per senzilles que semblin són xocants, sobretot si hom pensa en la quantitat particulars i d’institucions catòliques que no les respecten: baixar els sistemes de calefacció (recomana vestir roba de llana per poder tenir un confort suficient), reduir o eliminar els aires condicionats (o si més no, impedir temperatures inferiors als 21ºC), restringir l’aviació comercial de llarg recorregut (sovint associada a una mobilitat de lleure totalment irresponsable), limitar les emissions de carboni derivades del transport (prioritzant els sistemes compartits, públics o col·lectius que fomenten la vida social),...\nTot plegat amb una gran reclamació, reiterativa i sorprenent, la creació d’una policia mundial que persegueixi els que maltractin el planeta: les seva natura i les seves persones. Pel Papa, sense una autoritat supraestatal, amb visió sobre tot el planeta, i amb prou força per imposar els mínims necessaris per preservar la seva supervivència, estem destinats a un cataclisme sense precedents que provocarà grans disfuncions entre els humans i la fi desproporcionada de tota mena de bens naturals i ambientals.\nLa seva visió, com s’ha dit, molt àmplia, consisteix en abandonar la idea de que els països rics traslladin la contaminació, els residus i els seus excessos, als països pobres, sigui per la via de quotes de carboni (pagant amb diners) o per la via de fet (ignorant aquesta realitat) amb la complicitat de les grans corporacions multinacionals o d’altres oportunistes inconscients de la gravetat de les seves accions.\nL’imparable ritme de creixement, les bondats del sistema de consum i la contínua dependència del petroli, no obstant això, no donen cap oportunitat a les paraules d’aquesta veu lliure. Ben al contrari, ha estat criticat per les classes benestants dels països desenvolupats, fins al punt de repudiar-ne la seva funció de líder religiós o espiritual. Tanmateix, en el seu document, Laudato si, ja s’hi refereix obertament al proferir els valors de la sobrietat i de la contemplació com els necessaris per reconduir la situació actual.\nExactament tot el contrari del que els poders financers i industrials d’aquesta era técnico-científica exigeixen: més materialisme, més comoditats i més diversions per a tothom que ho pugui pagar, com a únic límit. Pel que diu el document, avalat pel panell d’experts de l’ONU entre d’altres, el temps ja corre en contra de les nostres opcions d’èxit.\nLes generacions futures tindran moltes dificultats, i en els propers anys, ja veurem grans canvis que ens afectaran molt directament. Vet aquí un autèntic atzucac, i cal espavilar com sigui!


El blog d'Albert Baranguer: Rubicó\nEstic convençut que ens trobem en un moment històric clau en el que es decidirà el destí del nostre país per moltes generacions.\nSoc optimista i crec que gaudim de l'oportunitat d'obtenir la independència per al nostre país. En gran part depèn de nosaltres aconseguir-ho. Aquest és el moment que molts havíem estat esperant molt de temps.\nPer això, ara no es pot defallir. Ara és quan hem de serrar els dents i fer passes decidides endavant.\nAquesta afirmació ve al cas perquè em sembla notar que certa idea s'està obrint pas: la de que el proper 9 de novembre no es votarà. Que l'estat espanyol prohibirà la consulta -que ho farà- i que la Generalitat acatarà aquesta decisió.\nDoncs jo crec que no. Crec que es votarà el 9 de novembre.\nEl 9 de novembre les urnes han de ser al carrer i tothom que vulgui ha de poder votar. Ha de poder votar aquesta doble pregunta que segurament sobrevalora l'opció d”una tercera via que ni hi és ni se l'espera, però que benvinguda sigui si així hi ha més gent que se sent interpel·lada a expressar la seva opinió.\nTothom que vulgui ha de poder votar. També aquells que no volen separar-se d'Espanya, i que votaran No directament, però que saben que ells i tots tenim el dret a votar i a expressar la pròpia opinió, i el dret de tots a defensar la pròpia identitat de forma pacífica.\nPer descomptat, el dia 9 de novembre els que farem un doble sí també votarem. No se quins pensaments i quines emocions tindré aquell dia. Segurament dependran de les condicions en les que s'estigui votant i de com s'arribi a la fita.\nPerò sigui com sigui, el que és segur és que s'ha de votar. El dia 9 de novembre es vota. Amb acord o sense acord de l'estat. Si no es vota és perquè ha passat alguna desgràcia: que un meteorit hagi xocat amb la terra, o que l'estat empra la força, tanca col·legis electorals i segresta les urnes. Els únic motius que haurien de poder impedir el vot haurien de ser d'aquesta magnitud.\nEn cap cas pot ser la manca d'acord de l'estat el motiu per deixar de votar. No és acceptable. Justament per no haver d'acatar les ordres de l'estat en aquesta decisió és que es va fer la declaració de sobirania del 23 de gener de 2013.\nAquesta declaració va ser immediatament "declarada nul·la" pel tribunal constitucional espanyol, i en contra-rèplica el Parlament de Catalunya va afirmar que es mantenia vigent.\nLa declaració de sobirania és vigent per a la única cosa que serveix: fer la consulta amb acord o sense acord de l'estat. Es va pensar amb aquest objectiu i ara arriba el moment d'exercir-la.\nAmb acord o sense, el 9 es vota. No hi ha pla "B". No hi ha alternativa. Només la violència, que mai serà catalana, podria impedir aquesta votació.\nI no hi haurà violència.\nSi és necessari que Esquerra entri al govern per garantir que el 9 es vota, que entri. Si cal una mobilització ciutadana, que es faci. Si cal exposar-se a les detencions, cal assumir el risc. És l'hora de jugar-se el tot pel tot. El moment de cremar les naus. L'hora de la veritat.\nPotser alguns senten ara vertigen, o por. És lícit. És humà. el 9 de novembre representa el pas del Rubicó. Segur que fa por. Però justament el valor és superar la por. És el moment de serrar les dents. De fer passes decidides endavant.\nJo estic segur que el poble estarà a l'alçada. El proper 11 de setembre a Barcelona dibuixarem una gran "V" entre Diagonal i Gran Via, amb el vèrtex a la Plaça de les Glòries. "V" de Vertigen, com no, però sobretot de Valor, de Vot, de Vida. Per descomptat també una churchilliana i rotunda "V" de Victòria.\nTenim l'oportunitat única de decidir com ha de ser el nou país. Som uns privilegiats. I aquest privilegi, si ho saben veure, també és extensiu als espanyols. Jo crec que ho sabran veure. En tot cas, és una oportunitat que han de saber aprofitar ells. De Catalunya estant, més ja no es pot fer, i crec que tampoc es vol fer més.\nEl poble estarà a l'alçada l'11 de setembre i el 9 de novembre també ho estarà.\nEl 9 de novembre votarem, Sí i Sí.\nTinguem confiança en nosaltres mateixos.


COM ES PODEN BLOQUEJAR ELS MOBLES USATS (SI LES CLAUS HAN QUEDAT ENRERE) - ESTIL\nQuan vaig trobar un arxiu d’arxiu Steelcase d’època mentre estalviava recentment, tot i que les claus havien desaparegut, vaig aconseguir un acord perquè sabia que hi havia la possibilitat de restaurar la funció de bloqueig de la peça. Així que vaig trucar a Billysteve Korpi de Bloqueig i clau de castedat a Austin (va fer un treball fantàstic als meus panys quan em vaig mudar al meu nou lloc) per donar consells sobre com tornar a tancar un moble no només per a la meva troballa de mobles nous, sinó per a tot tipus de mobles.\nPas 1: proveu de trobar una clau que encaixi\nEl més fàcil de fer és investigar el tipus de moble que es tracta i veure si el fabricant ven claus de recanvi ( Steelcase sí - Tinc una clau que m’envia, creueu els dits!). Utilitzeu el petit número del pany si la vostra peça en té un per saber quin tipus de clau cal demanar.\nSi es tracta d’una peça antiga antiga amb un pany i una clau de canó (de vegades anomenades claus d’esquelet), podeu cercar en línia i demanar conjunts d’aquestes claus (com ara aquí com a exemple) per veure si algun d’ells s’adapta als vostres mobles (no és una tasca tan herculina com sembla; només hi ha una certa quantitat d’aquests tipus claus).\nSi no podeu localitzar una clau, un serraller pot fabricar una clau que s’adapti al pany (però no sempre).\nNo oblideu cercar la vostra peça molt bé. Billysteve diu que és més comú del que es podria pensar trobar una clau amagada a la part posterior o sota un calaix on no quedi vista.\nPas 2: substituïu el pany antic per un de nou\nSi no es pot localitzar ni fabricar cap clau, hi ha la possibilitat de substituir tot el pany. Algunes empreses de gabinets metàl·lics (com Ella per exemple), tenen panys on es poden treure i substituir els contenidors per altres de nous (ja siguin els comprats al fabricant original o bé un de venda al mercat que proporciona el seu manyà). Això vol dir que teniu un conjunt de claus nou (i si trobeu les claus antigues, no funcionaran).\nAlgunes antiguitats de fusta més antigues es poden adaptar amb panys més moderns, però tingueu en compte que això pot devaluar la peça, ja que no serà original.\nSi el pany d’un moble d’acer no es pot canviar fàcilment amb un contenidor de pany de la mateixa mida (si és de mida estranya o és massa difícil d’aconseguir-lo), és possible que no tingueu sort, ja que un serraller no pot adaptar fàcilment un pany a una peça metàl·lica (de nou, no impossible, però potencialment prohibitiu).\nConsells de serralleria per recordar (d'un serraller real):\nNo us espanteu si necessiten treure el pany (bàsicament tallant un pany per posar-ne un de nou); de vegades és necessari crear un pany de treball. Billysteve diu que un serraller legítim ho considerarà com a últim recurs.\nDesconfieu dels serrallers que es dediquen a perforar el pany primer i citen preus que superen els 100 dòlars (això també s'aplica a les portes de casa). Cada pany i situació és diferent i alguns casos especials poden costar més de l’habitual, però Billysteve diu sospitar dels serrallers que no volen provar primer un altre mètode.\nTé algun altre consell / truc per bloquejar mobles vells després d’haver perdut les claus (o mai no n’he tingut cap)? Com heu aconseguit restaurar la funció de bloqueig dels mobles: heu fet alguna cosa de bricolatge? Compartiu el que en sabeu amb els lectors.\nEditor de recorreguts per la casa\nsignificat de 333 enamorat\nA Adrienne li encanten l’arquitectura, el disseny, els gats, la ciència ficció i veure Star Trek. En els darrers deu anys, la van trucar a casa: una furgoneta, una antiga botiga del centre de la petita ciutat de Texas i un estudi que es rumora que alguna vegada seria propietat de Willie Nelson.\nEls redditors expliquen com sortir de situacions socials incòmodes i és útil\nCom fer un prestatge flotant ràpid amb suports invisibles\n5 raons per plantar geranis\nUn camió camió va des del garatge fins a l'habitació\nquè vol dir 11.11


© Alzamora, amb la samarreta commemorativa dels seus cent partits.\nAvui va de cinema, i com a bona cinèfila que sóc, em remetré a la pel·lícula Volver a empezar del gran José Luis Garci (amb Oscar inclòs), per llançar un missatge al Força Lleida: cal reprendre el patró de joc del principi de temporada. Ja sabem que no comptem amb Rupnik, però cal girar full. La plantilla és la que és i amb ella cal continuar plantejant-se grans reptes, com per exemple, acabar jugant el play-off d’ascens a final de temporada...\nLa situació actual a la taula és bona. Hem baixat alguns llocs, és cert, però cal continuar donant la cara partit a partit perquè l’afició no es desencisi i continuï acudint al Barris Nord (encara que sigui a força d’invitacions regalades). Sempre quedem els socis de pedra picada que, encara que l’equip vagi malament, continuarem anant a donar-li suport perquè estimem el bàsquet.\nEl canvi de jugadors pot ser una de les causes per les quals no s’hagi acabat d’estructurar la plantilla desitjada. El lloc de base ha patit diverses situacions canviants: primer la marxa de Rupnik a l’ACB, després l’arribada d’Agustí Sans i la seua posterior sortida, un bon jugador al qual la inactivitat de què venia potser no li va permetre demostrar el seu estil de joc, i ara el fitxatge del grec Papantoniou que arriba amb moltes ganes d’acoblar-se tan ràpid com sigui possible a l’equip i agradar al públic, i com ell mateix diu, amb un enorme afany de victòries. Donem-li una oportunitat i, sobretot, confiança.\nLa clara derrota d’ahir davant del Clavijo, la tercera consecutiva que ha patit l’equip, ha estat l’últim partit de l’any al Barris Nord. Esperem que l’any 2017 porti millors auguris al Força Lleida. Jo ho penso demanar a la carta dels Reis d’Orient.\nBon any nou i... Força Lleida!


ALP2500: Gràcies, Losantos i Ciutadans, vosaltres si que en sabeu de promocionar el catalanisme\nGràcies, Losantos i Ciutadans, vosaltres si que en sabeu de promocionar el catalanisme\nAvui voldria agrair al senyor losantos la seva aportació de 60.000 euros per el desenvolupament de la llengua catalana [noticia].\nPerquè clar cadascú es amo dels seus silencis i esclau de les seves paraules, i això li ha passat al senyor Losantos, que tindrà de pagar una indemnització per acusar de terroristes als polítics d'Erc, i aquests amb un gest que m'he de treure el barret inverteix aquesta indemnització per promoure el ús de la llengua Catalana.\nPerquè clar aquest senyor a vegades se li escapa la llengua, perquè clar dir que els mossos d'Esquadra hauria d'entrar a les seus del partit a buscar armament i titlla als senyors Carod i Puigcercós de pistolers, la llibertat d'expressió es una cosa i la difamació un altre, i quan una persona difama ja està bé que la justícia posi a cadascú al seu lloc.\nLa defensa de la Cope per la decisió del CAC utilitza com a música una cançó de Lluis LLach [noticia]. Ja està bé utilitzar una musica com la d'en LLuís per parlar de llibertat ,però la ràdio dels capellans no es pas la millor per parlar de llibertat, això es com si en Ciscu ens parlés de Democràcia. I molt menys utilitzar l'estaca per contribuir a una decisió tècnica, sembla que només han estat ells els perjudicats però resulta que son molts els que volien una freqüència de ràdio i molt poques les que havia disponibles, i clar com sempre lo millor que pot fer la ràdio dels capellans es diluir això i aparentar victimisme.\nI per acabar voldria parlar de Ciutadans i la darrera criaturada, tant parlar de llibertat d'expressió quan els hi toca a ells rebre, llavors els hi surt la vena del temps d'en Ciscu, i clar la llibertat només es per la seva boca i no al revés[noticia], ells disposen de la veritat absoluta i tot els demés son dolents, te gràcia tot plegat, sempre emmascarat per la paella mes bruta.\nA més amb tot el morro sol·liciten a la Montse Terribes que demani disculpes per el esquetx del Tc el qual ens anomena un tribunal feixista, a vegades la veritat fa mal, i clar que uns neofeixistes se sentin al·ludits es lo mes normal del mon, vol dir que anem per el bon camí. Comentar\nPublicat per ALP2500 a 21:52\nEtiquetes de comentaris: LOSANTOS CATALUNYA LLIBERTAT\nJo també decideixo decidir , Ja en tinc prou vull ...\nGràcies, Losantos i Ciutadans, vosaltres si que en...\nProu de Justicacions, els polítics del meu país no...\nJose Zaragoza: el català emprenyat es una ciència ...\nThe Economist; Quaselvol ens pot jutjat mentre que...\nEl rei de la ràdio dels Capellans , hi ha personat...\nIbarra, això si que es tenir barra, i el Mundo a l...


FirefoxCAT: Anàlisi sobre l'ús dels navegadors l'últim any\n15 d’octubre de 2006\nAnàlisi sobre l'ús dels navegadors l'últim any\nescrit per Aljullu a les 20:18 a les categories estudis, navegadors\narsTechnica ha presentat un anàlisi sobre l'evolució de l'ús del navegadors durant l'últim any (del setembre 2.005 al setembre del 2.006).\nA primera vista, en el gràfic que podeu trobar a la plana de l'article es veu com Internet Explorer segueix amb la tendència de perdre i perdre popularitat entre els navegadors, pèrdua aprofitada, quasi únicament, pel Firefox, que és el navegador que més augmenta (quasi un 5%).\nEls altres navegadors que hi apareixen són el Safari que augmenta gràcies a les vendes d'Apple; Nestcape, que ha patit una pèrdua d'usuaris molt significativa; l'Opera que creix, però molt poc; i el Mozilla que també perd usuaris. No més d'un 0'2% dels usuaris utilitzen un altre navegador.


Reiniciar. Fotografies de la crisi econòmica :: Editorial UOC - Editorial de la Universitat Oberta de Catalunya\nJoan Miquel Piqué-Abadal\nS'han escrit milions de pàgines sobre la crisi; s'han posat sobre la taula centenars de teories sobre el passat, el present i el futur; s'han assenyalat culpables, víctimes, i responsables. Segurament ja s'ha dit pràcticament tot. Per això, Reiniciar és un llibre diferent, que aporta serenitat, esperit positiu i visió estratègica, tres qualitats que actualment són bastant escasses i que cal promoure. Producte de quatre anys de reflexions instantànies des de l'interior de la crisi econòmica, fotografies del moment i de cada situació, aquest llibre planteja claus per entendre millor el moment que vivim i vol implicar el lector per tal que, entre tots, trobem els camins que ens portin cap a un nou model econòmic.


El diumenge de Fonteta comença amb la visita del Casademont Zaragoza al Valencia Basket | Notícies Dígitals\nEl diumenge de Fonteta comença amb la visita del Casademont Zaragoza al Valencia Basket\n20/03/2022 Casademont Zaragoza, valencia basket\nValencia Basket obri un diumenge de doble partit a la Fonteta amb el seu tercer compromís de la setmana com a local rebent al Casademont Zaragoza (diumenge 20, 17:00h, Movistar Deportes) en un xoc corresponent a la jornada 25 de la Liga Endesa. L’equip taronja comptarà de nou amb el suport de la Fonteta com a sisé jugador per a sobreposar-se als problemes físics que en esta ocasió s’han centrat en la posició de base. Sense Van Rossom ni Dimitrijevic, Martin Hermannsson portarà els comandaments de la nau malgrat haver-se perdut alguns entrenaments de final de setmana per malaltia i el paper del jove Guillem Ferrando tornarà a ser fonamental en la rotació taronja. L’aler Víctor Claver, que es va perdre els últims dos partits a casa per COVID-19, podria entrar en la convocatòria per a ajudar però encara allunyat de la seua millor versió després d’una setmana fora dels entrenaments de l’equip. Malgrat eixes dificultats, l’equip taronja buscarà el ple setmanal com a local davant un rival contra el qual té bons precedents a la Fonteta i al qual ha guanyat en les seues últimes set visites a la nostra ciutat. Valencia Basket ocupa actualment la cinquena posició de la Liga Endesa amb un balanç de 14-8.\nEl Casademont Zaragoza arriba a la Fonteta amb necessitat després d’una ratxa de quatre derrotes en els últims cinc partits que ha col·locat al conjunt aragonés en la 14a posició amb un balanç de 8-15, a un triomf del tall del descens. Una situació que ha portat a la directiva del conjunt roget a prescindir de Jaume Ponsarnau, per la qual cosa serà el que fora el seu assistent, Aleix Durán, el que dirigisca a l’equip en l’encontre del diumenge. Valencia Basket haurà d’estar preparat per a la reacció d’una plantilla carregada de bons jugadors, molts d’ells amb passat taronja com Cook, San Miguel o Hlinason i en la qual estan destacant dos jugadors que van arribar amb la temporada començada com Jordan Bone i Deon Thompson. Stan Okoye, que travessa el tercer mes de la recuperació d’una complicada lesió al braç esquerre, és l’única baixa saragossana confirmada.\nL’entrenador taronja assenyalava en la prèvia que “és un rival amb molt bons jugadors, però els problemes que han arrossegat des de principi de temporada amb algunes lesions importants no els va fer agafar el ritme competitiu que tots pensàvem que podien tindre. Estan en una zona de la classificació que ells no esperaven i això els convertix en un rival perillós. I més amb els possibles problemes que tindrem nosaltres per a completar el roster en el partit del diumenge. Sabem de la necessitat del rival, sabem de la qualitat del rival, amb jugadors amb capacitat per a decidir partits amb les seues individualitats i hem de fer un partit sòlid. Mai saps com reaccionaran els equips en eixe primer moment d’estar amb un nou entrenador, en este cas Aleix, que era l’entrenador assistent, i davant sembla la pròxima arribada d’un nou entrenador”\nPrimera cita d’un diumenge de Fonteta\nEsta trobada davant el Casademont Zaragoza serà la primera cita d’una vesprada de diumenge de doble partit a la Fonteta. Després del partit davant els aragonesos, el primer equip femení de Valencia Basket afrontarà a partir de les 20.30 hores l’encontre de tornada de la seua eliminatòria de quarts de final de l’Eurocup Women davant el Umana Reyer Venezia, en la qual les xiques de Rubén Burgos compten amb una renda de quatre punts després de guanyar el partit a Itàlia per 57-61. A la finalització de l’encontre davant els aragonesos, el públic haurà d’abandonar la seua localitat perquè es pot realitzar la pertinent neteja del recinte marcada pels protocols de seguretat i sanitaris. Les cafeteries de la Fonteta i L’Alqueria del Basket estaran donant servei per a fer més suportable eixa curta espera per als aficionats que vulguen repetir per a fer costat a l’equip femení en el seu important partit continental, ja que les portes tornaran a obrir-se a les 19:30 hores per a la segona trobada de la vesprada.\nProblemes en el lloc de base\nL’equip taronja afrontarà este quart partit en huit dies amb la necessitat que la Fonteta li aporta un plus d’energia i amb problemes en la posició de base. A la coneguda lesió de llarga duració de Sam Van Rossom, que estarà al voltant d’un mes més fora encara que el Club va anunciar el divendres que està responent de manera positiva al tractament aplicat per a recuperar el trencament muscular en els isquiotibials de la cama esquerra, s’unix la baixa indefinida de Neno Dimitrijevic. El base normacedonio travessa patix una infecció vírica i l’evolució d’esta malaltia dictaminarà el nombre de partits de l’equip taronja que es perdrà. L’únic base del primer equip disponible, Martin Hermannsson, ha perdut algunes sessions d’entrenament d’esta setmana per malaltia, però s’espera que puga ajudar demà. El que també podria estar és Víctor Claver després de passar el COVID-19, encara que com recalcava l’entrenador Peñarroya “si s’incorpora el dissabte difícilment ens podrà ajudar el diumenge”.\nMinut de silenci per Antonio Novoa\nEn totes les pistes en les quals es disputen partits de la jornada 25 de la Liga Endesa este cap de setmana es guardarà un minut de silenci en memòria d’Antonio Novoa, primer president de la acb, que ens deixava en el matí del dissabte. Antonio Novoa va ser president de la acb des de la seua fundació, en 1982, fins a l’any 1986. També va ser president del Areslux Granollers. Els cincos inicials de tots dos equips i els tres àrbitres posaran en el centre de la pista i guardaran un moment de silenci just abans de donar inici el partit en record de la seua memòria.\nNova edició del ‘Triple Solidari’ de CaixaBank\nEn esta trobada comptarem amb el suport de CaixaBank com a patrocinador oficial del partit. Com a principal activació de l’encontre, les mascotes Pam i Maxi provaran fortuna llançant des del centre del camp en una nova edició del ‘Triple Solidari’ de CaixaBank en el qual cada encert des de la meitat de la pista pujarà 100 euros i cada encert amb la pilota daurada 200 a un Marcador Solidari que ja reflectix la xifra de de 30.450 euros com a resultat dels 601 triples anotats per les primeres plantilles fins al moment i els encerts amb valor doble convertits en la primera edició del Triple Solidari CaixaBank del partit davant el Cedevita Olimpija Ljubljana. Una quantitat que l’entitat bancària donarà a final de temporada a la Fundació València Bàsquet 2000 per a la formació d’entrenadors. A més es col·locaran aplaudidors personalitzats per esta marca en els seients del pavelló perquè tota la Fonteta no deixe d’animar en cap moment, es repartiran entre el públic assistents tovalloles i gorres de CaixaBank i els participants en els concursos dels temps morts competiran per emportar-se una camiseta oficial de joc del Valencia Basket. A més, el logotip de CaixaBank apareixerà en els suports publicitaris habituals i esta marca tindrà la consideració de patrocinador oficial del partit en totes les publicacions en les Xarxes Socials oficials del Club.\nTercer partit de la setmana a casa\nEsta trobada davant el Casademont Zaragoza suposarà el tercer partit a la Fonteta de la setmana per als homes de Joan Peñarroya, que fins al moment han solucionat els dos primers amb victòria. El dilluns es van imposar al Baxi Manresa per 90-85 amb 19 punts de Hermannsson i 10 punts, 8 rebots i 21 de valoració de Labeyrie. El dimecres van sumar un nou triomf en guanyar-li al Umana Reyer Venezia per 86-80 amb 10 punts, 8 rebots i 6 assistències de Dubljevic per a 23 de valoració i 19 punts de Prepelic. El diumenge arriba una oportunitat per a buscar el ple a casa abans d’una setmana amb dues dures eixides a Bursa i Murcia.\nL’encontre del diumenge serà la 16a vegada que Valencia Basket reba a la Fonteta a este oponent. El balanç general és favorable a l’equip taronja, amb 13 triomfs locals per dos visitants. L’últim triomf aragonés va ser en l’encontre de la Lliga Regular 2014-15, en un partit frenètic que va acabar amb un resultat de 106-109. Des d’eixa derrota al març de 2015, l’equip taronja ha encadenat set triomfs com a local davant Casademont Zaragoza: 81-74 en la temporada 2015-16, 100-67 en la campanya 2016-17, 103-58 en la temporada 2017-18, 89-74 en la campanya 2018-19, 92-74 en el partit de Lliga Regular de la temporada 2019-20, 89-71 en la Fase Final de la Liga Endesa 2019-20 disputada a la Fonteta i 93-84 en l’últim precedent, el de la temporada passada. Després d’una dolenta primera meitat, l’equip taronja va recuperar un desavantatge de 21 punts i va acabar sumant el triomf amb 21 punts i 6 rebots de Dubljevic i Kalinic amb 15 punts.\nEn el precedent d’esta mateixa temporada, disputat en la jornada 4 de la Liga Endesa en el Príncep Felip, l’equip taronja es va imposar per 70-76 en una trobada en el qual va haver de sobreposar-se a les absències de Sam Van Rossom, Mike Tobey, Klemen Prepelic, i Xabi López-Arostegui i en el qual Bojan Dubljevic es va convertir en el màxim anotador històric en acb de l’equip taronja, sent a més el millor de l’equip amb 19 punts i 7 rebots, recolzant-se també en els 16 punts de Dimitrijevic.\nCanvis en l’equip aragonés\nEl rival contra el qual s’enfrontarà el Valencia Basket en la vesprada del diumenge ha fet bastants canvis respecte a eixe partit disputat el 2 d’octubre. El més cridaner és el canvi en la banqueta, on Jaume Ponsarnau va ser destituït diumenge passat 13 de març després de la derrota a casa davant Lenovo Tenerife i el que fora el seu tècnic ajudant, Aleix Durán, s’ha fet càrrec de l’equip durant esta setmana i dirigirà l’encontre de la Fonteta. A nivell de plantilla, des d’aquell partit en el Príncep Felip han abandonat la disciplina de l’equip aragonés Jamel McLean (9 punts i 4 rebots de mitjana en 6 partits), Kenan Sipahi (2,8 punts, 2,1 rebots i 1,6 assistències en 12 partits) i Ramon Vilà (2,1 punts en 12 partits). El base Omar Cook i l’aler Santi Yusta estaven lesionats en aquell encontre i estaran el diumenge sobre les taules de la Fonteta, mentre que Stan Okoye seguix amb la recuperació del trencament total del tendó d’inserció del múscul tríceps del seu braç esquerre que es va fer a la fi de l’any passat.\nDos dels jugadors que van arribar amb la temporada en marxa s’han convertit en referents de l’equip saragossà, amb l’escorta Jordan Bone (13,6 punts, 2,4 rebots, 2,7 assistències i 12,4 crèdits) com a màxim anotador i jugador més valorat i amb el pivot Deon Thompson (9,6 punts i 4,1 rebots per a 10,5 de valoració) consolidat en un quintet tipus en el qual li acostuma a acompanyar Dino Radoncic (8,7 punts i 4,1 rebots per a 10 de valoració) en les posicions interiors. L’experimentat Omar Cook (2,7 punts i 3,5 assistències) sol posar-se d’inici al capdavant de les operacions i sense el lesionat Okoye, el citat Bone i el polonés Adam Waczynski (10,3 punts i 2,3 rebots) han completat el quintet en els últims partits. Espera la seua oportunitat des de la banqueta l’altre referent ofensiu d’este equip, l’escorta Matt Mobley (10,3 punts, 3,1 rebots i 2,6 assistències) en una rotació exterior que allarguen Santi Yusta (6,8 punts) i Aleix Font (2,3 punts) i on el comandament de l’equip també recau en Rodrigo San Miguel (4 punts i 2,2 assistències) i Javi García (3,8 punts). Per dins, el belga Hans Vanwijn (7 punts i 3,1 rebots) i el extaronja Tryggvi Hlinason (6,5 punts, 4,7 rebots i 1,3 taps per a ser el tercer millor de la Liga Endesa en eixe apartat) estan preparats per a ajudar en la pintura.\nÀRBITRES: Caballero – Sánchez Mohedas – García González\n← Les declaracions de José Bordalas (tecnic del Valencia CF) posteriors al triomf davant l’Elx CF\nEl Bisontes Castellón Futbol Sala ha perdut a Barcelona →


L'última "boutade" - Diacrític\nEncara més important que ser fort és estar convençut de ser-ho. No em refereixo a fer veure el que no ets, com un tigre de paper, sinó a la importància de la fermesa com a eina necessària per a la batalla. Quan algú està entossudit a guanyar, tal determinació és un dels ingredients principals per assolir la victòria.\nAquest principi bàsic, aplicable a tants aspectes de la vida, hauria de ser la norma número u del procés independentista. Vistos els resultats de la Cimera pel Referèndum, el dubte que resta a l'ambient és si aquesta màxima algú l'ha entès al revés, fent del mitjà —buscar diàleg amb un interlocutor que no escolta— un fi en si mateix. La gesticulació constant i, fins i tot, desmesurada d'alguns sectors sobiranistes pot portar a la inacció permanent, allò que popularment coneixem com a processisme, o més descriptiu encara, la roda de l'hàmster. El fet que l'acord principal de la Cimera pel Referèndum sigui intentar per enèsima vegada pactar un referèndum amb l'Estat, ha de ser, per força, l'última «boutade» d'aquells que han allargat el xiclet tant com han pogut per veure si, amb el pas del temps i el desgast de la gent, això s'acabava d'una vegada i retornàvem al plàcid terreny de l'autonomisme.\nLa guerra entre processistes i independentistes ha acabat, fins i tot, rebentant un dels dos grans partits que ha dominat Catalunya els últims 35 anys. De Convergència ja no en queda ni el nom, ni tan sols un tal Duran que semblava enganxat com una paparra amb l'apèndix parasitari d'Unió. La guerra ha tingut el seu resultat i, malgrat que encara cueja el sector pactista en el nou PDeCAT, a ningú se li escapa que en pocs anys hem passat del Pujol autonomista al Puigdemont independentista. El primer, «Español del año» segons sentenciava una portada de l'ABC l'any 1985, el paradigma del peix al cove fins ben entrats els 2000. El segon, un president de la Generalitat fruit de l'atzar, que ja es declarava independentista molt abans del procés i que no fa gaires mesos va sentenciar allò de «referèndum o referèndum». Déu ni do la diferència.\nVist el gir de l'ala conservadora del país, costaria entendre que aquells que s'han erigit amb la bandera del progrés, ara siguin els qui juguin al «sí però no i qui dia passa any empeny». La comoditat que han sentit els comuns recreant-se amb el canvi a Espanya com a condició sine qua non pel referèndum a Catalunya, ha finat de forma prematura després de dues victòries consecutives de Rajoy. És per això que, després de tant criticar el procés per la seva manca d'objectius palpables, no és gaire creïble que ara siguin Ada Colau o Albano-Dante els que diguin que no podem posar data al referèndum per tal d'evitar generar frustració i, per tant, trobar l'excusa perfecta per seguir marejant la perdiu més enllà del setembre vinent. Si una cosa hem après durant aquests anys de procés és, precisament, que defugir de la responsabilitat de dur a terme un referèndum volgut pel 85% dels catalans sí que causarà una enorme frustració. Vistes les cartes que juga cadascú, sembla evident que la tàctica dels comuns és allargar indefinidament el xoc de legalitats per tal d'evitar triar entre democràcia o Tribunal Constitucional, perquè, al cap i a la fi, és en aquesta indefinició on troben l'escenari perfecte per no arriscar electoralment.\nSi la Cimera pel Referèndum ha servit per donar per última vegada peixet als comuns fins al pròxim cop de porta de Madrid, bé. Però si els comuns són l'excusa perfecta d'un sector del PDeCat per evitar posar tota la carn a la graella d'una vegada per totes, no anem per bon camí. La responsabilitat de fer un referèndum, acordat o no, com a molt tard el setembre del 2017, és de tots. Ni l'Estat ni els comuns han de ser excusa per abandonar els gestos i passar a l'acció. Al cap i a la fi, la gràcia i la pega de la unilateralitat és que depèn exclusivament de nosaltres. Sabrem fer-nos grans d'una vegada per totes?